BANjALUKA, 12. APRILA /SRNA/ - Nove sankcije predsjedniku Republike Srpske Željki Cvijanović i srpskom članu Predsjedništva BiH Miloradu Dodiku samo su nastavak pritiska na Republiku Srpsku, smatra direktor Centra za razvoj međunarodne saradnje iz Beograda Stevica Deđanski.\n"Pokušavajući da izvrše pritisak na Dodika i Cvijanovićevu realno pokušavaju da izvrše pritisak na Republiku Srpsku. Kome to nije jasno, bolje da se ne bavi politikom ili da ne komentariše", rekao je Deđanski za RTRS.\nUmjesto da popravljaju ono što su pokvarili visoki predstavnici do sada, Deđanski navodi da oni optužuju srpsku stranu da je kriva za rušenje Dejtona.\nPrema njegovim riječma, to je nerealno sagledavanje politike i kršenje svih normi međunarodnih prava.\nDeđanski je rekao da bi strani faktori trebalo da rješavaju situaciju u BiH a ne, kako kaže, da je produbljuju.\nVelika Britanija uvela je sankcije Dodiku i predsjednici Cvijanović zbog, kako je napisano, pokušaja potkopavanja legitimiteta i funkcionalnosti BiH.


Izvor: OK Radio - U fokusu - Nedelja 30.08.2020 - 13:31\nKako bi prikupili sredstva za lečenje malene Lane Jovanović iz Rakovca kod Beočina, u organizaciji udruženja “Centra DBA” i ninjutsu kluba “Bujinkan Tori Vranje”, održana je prezentacija samoodbrane od nasilnika, uz slanje SMS poruka za lečenje jednogodišnje devojčice. U dvorištu Gimnazije “Bora Stanković” u Vranju, održan je seminar samoodbrane od nasilnika, kojih je kako su organizatori...\nNacionalna geografija: Kazanđol među VELIČANSTVENIM KANJONIMA u Srbiji\nIzvor: OK Radio, Nacionalna geografija - U fokusu - Nedelja 23.08.2020 - 14:03\nSrpsko izdanje časopisa Nacionalna geografija uvrstio je Kazanđol iznad Vranja u devet veličanstvenih kanjona u Srbiji. Prema istraživanju Nacionalne geografije Srbije, Kazanđol se nalazi na sedmom mestu kanjona Srbije koji treba posetiti. Kazanđol je kanjon koji seče Vranjska reka u steni između planina Pljačkovice i Krstilovice. Predstavlja bunarsko udubljenje koje je nastalo mehaničkim delovanjem vode. U njemu se...\nIzvor: OK Radio, Tanjug - U fokusu - Nedelja 16.08.2020 - 11:56\nKompanija sa sedištem u Kanadi "Medgold risorses" saopštila je da je pronašla preliminarne rezerve od gotovo sedam miliona tona rude (više od 19,3 tona zlata) procenjene na više od milijardu dolara, u južnoj Srbiji na granici sa Severnom Makedonijom i Bugarskom. Kompanija je saopštila da je pokrenula Preliminarnu ekonomsku procenu (PEA) za zlato i srebro u...\n« Previous 1 ... 3 4 5 ... 97 Next »


KG grad: Ko je odgovoran za urušavanje puta na deonici Kragujevac Batočina\nKo je odgovoran za urušavanje puta na deonici Kragujevac Batočina\nKragujevački odbor Stranke slobode i pravde zahteva da se saopšti ko je odgovoran za obrušavanje deonice autoputa Batočina - Kragujevac, koje posle toliko godina radova i utrošenih para nije smelo nikako da se dogodi.\nU ovoj stranci smatraju da je prilikom urušavanja samo pukom srećom izbegnuta tragedija. - Na licu mesta je primetno da je pomenuta deonica već krpljena što znači da je problem postojao i ranije. Zato tražimo da se ispitaju i ostale kritične tačke da ne bi došlo do novog urušavanja i ne daj bože tragedije, navode u Stranci slobode i pravde. Izjavu direktora Puteva Srbije, Drobnjaka smatraju krajnje neozbiljnom i neodgovornom jer je izvođač radova morao da unese u


Proširenje saradnje sa SAD u oblasti odbrane – Balkanekspresrb.rs\nProširenje saradnje sa SAD u oblasti odbrane\n03/04/2021 Off By BERB\nPotpredsednik Vlade Republike Srbije i ministar odbrane Nebojša Stefanović razgovarao je putem video linka sa zamenicom pomoćnika sekretara odbrane SAD Lorom Kuper o nastavku saradnje dveju zemalja u oblasti odbrane.\nMinistar je uputio poziv sekretaru odbrane SAD Lojdu Džejmsu Ostinu da poseti Srbiju i izrazio očekivanje da će već tokom leta biti realizovana bilateralna vojna vežba.\nOn je naglasio da Republika Srbija nastavlja da vodi balansiranu politiku odbrane i neprestano radi na unapređenju i daljem razvoju odnosa u oblasti odbrane sa svim državama i međunarodnim organizacijama, u skladu sa dugoročnim strateškim opredeljenjem Republike Srbije da zadrži status vojno neutralne države.\nZamenica pomoćnika sekretara odbrane SAD Lora Kuper istakla je da postoji prostor za dalje unapređenje saradnje dveju zemalja u oblasti odbrane, počev od zajedničkih obuka i vežbi.\nOna je istovremeno podsetila i na to da se ove godine obeležava 140–godišnjica diplomatskih odnosa Srbije i Sjedinjenih Američkih Država i 15–godišnjica uspešne saradnje u okviru Programa državnog partnerstva sa Nacionalnom gardom Ohaja.\nU razgovorima sa zamenikom pomoćnika sekretara odbrane SAD Lorom Kuper učešće je uzeo i ambasador SAD u Srbiji Entoni Godfri i pomoćnici ministra odbrane za politiku odbrane Predrag Bandić i za materijalne resurse Nenad Miloradović, dok je Kuper prethodno razgovarala i sa načelnikom Generalštaba Vojske Srbije generalom Milanom Mojsilovićem i državnim sekretarom Aleksandrom Živkovićem.\nIzvor: Vlada Srbije/Foto: mod.gov.rs\nПромоција књиге Владимира Јовановића „100 година Опере Народног позоришта у Београду“, 4. априла на Великој сцени (19,00)\nDopremljeno 57.600 doza vakcina AstraZeneka preko COVAX mehanizma


Karabatić: "Francuska teško do polufinala, Srbiji šanse" - Sportske.net\nKarabatić: "Francuska teško do polufinala, Srbiji šanse"\nRukometni reprezentativac Francuske Nikola Karabatić izjavio je nakon dva poraza svoje ekipe na startu Evropskog prvenstva u Srbiji, da su šanse njegovog tima za prolaz u polufinale minimalne, a da selekcija domaćina ima velike šanse da prodje u samu završnicu.\nKarabatić je razočaran neuspesima Francuza.\n"Ne možemo nikako da budemo zadovoljni činjenicom da u drugi krug takmičenja ne prenosimo nijedan bod, a posebno ne možemo biti zadovoljni kada izgubimo utakmicu koju smo imali u ruci", rekao je Karabatić agenciji Beta nakon sinoćnjeg poraza u Novom Sadu od Madjarske sa 26:23 (12:14).\nFrancuska će prvenstvo nastaviti u Novom Sadu u grupi u kojoj su i selekcije Hrvatske, Slovenije, Islanda, Madjarske i Španije, ali ne prenosi nijedan bod jer je i u prvoj fazi izgubila i od španije i od Madjarske.\n"Dosta smo se ispromašivali protiv Madjarske, ja prvi, zbog čega sam razočaran i ne znam šta možemo očekivati u daljem roku prvenstva", rekao je Karabatić, koji je u meču sa Madjarskom postigao tri gola, ali je čak 12 puta promašio.\nPrema njegovim rečima, Francuskoj će biti jako teško da dodje do polufinala i kasnije odbrani titulu evropskog prvaka, jer mora dobiti sve tri preostale utakmice, ali i da španija i Madjarske izgube čak dve.\nKarabatić je rekao da je na prvenstvu do sada bilo dosta čudnih rezultata, medju koje, pored loših igara i poraza Francuske, ubraja i dva poraza Danske kao još jednog velikog favorita prvenstva.\nOn takodje smatra da je veliko iznenadjenje bilo i poraz Nemacke od ččške u prvom kolu Grupe B, kao i loša igra u drugom kolu s Makedonijom.\nSrbija, koja je u drugu fazu takmičenja prenela maksimalna četiri boda, upravo će se večeras sastati sa selekcijom Nemačke, koja je uprkos bledom izdanju u prva dva kola prenela isti broj bodova.\n"Srbija dobro igra, posebno u odbrani, a ima i jako dobrog golmana Darka Stanića. Ušli su u drugi krug sa četiri boda u mnogo slabiju grupu od one koju su imali, što znači da imaju velike šanse da udju u polufinale", ocenio je Karabatić izglede srpske reprezentacije.\nBez obzira na loše igre i poraze, publika u Novom Sadu je jako dobro prihvatila Nikolu Karabatića i sa oduševljenjem propratila svaki njegov dobar potez i gol na ovom prvenstvu.\n"Jako mi je drago kada dobijem ovacije od publike u Srbiji, ali sam malo tužan kada ne igramo dobro", rekao je Karabatić povodom toga.\nFrancuska naredni meč igra u nedelju, a protivnik će joj biti reprezentacija Slovenije. Nišsta osim pobede neće zadovoljiti rodjenog Nišliju da bar malo popravi utiske sa prvenstva koje se igra u njegovoj drugoj domovini.


Zašto motociklisti češće stradaju? -\nZašto motociklisti češće stradaju?\nVozači dvotočkaša svrstavaju se u najrizičnije kategorije u saobraćaju, a rizik njihovog pređenog kilometra čak 15% je veći nego kod vozača putničkih vozila, kaže dr Vladimir Jevtić predsednik Asocijacije za bezbednost motociklista. Po rečima našeg sagovornika, koji prisustvuje današnjem treningu motociklista u Aleksincu, najčešći razlozi nezgoda su nenošenje zaštitne opreme, ali i nepažnja drugih vozača.\n‒ U 59 posto nezgoda sa smrtnim ishodom prošle godine u Srbiji vozači mopeda nisu koristili zaštitnu kacigu ili ta kaciga nije bila homologovana. Iz tog raloga Agencija za bezbednost saobraćaja u okviru ovog projekta deli zaštitne kacige i fluorescentne prsluke, koji su važni jer najveći broj izjava vozača automobila je ‘izvini nisam te video’ – kaže dr Vladimir Jevtić, predsednik Asocijacije za bezbednost motociklista i apeluje na vozače automobila da redovno motre na retrovizore.\nPrema poslednjim podacima u Srbiji je od početka godine do sada stradalo 20 motociklista, što je po rečima našeg sagovornika istorijski najniže, ali je procentualno daleko više nego u razvijenim zemljama poput Engleske i Luksemburga.\nPrevious Post:Aleksinac među rizičnijim sredinama za vozače na dva točka\nNext Post:Nova donacija u porodilištu: Novčana pomoć za svako trećerođeno dete


TRAMP POTPALJUJE GLOBALNU VATRU: “Imamo trupe u čitavom svetu i na mestima koja su veoma udaljena”, pogledajte kome sad preti vojnom opcijom! (VIDEO) – Balkan Breaking News\nby aleksandar - 12/08/2017 12/08/2017 0\nAmerički predsednik Donald Tramp je izjavio da ne odbacuje ni mogućnost “vojne opcije” za Venecuelu, kao odgovor na eskalaciju političke krize u toj zemlji\n“Imamo mnogo opcija za Venecuelu, uključujući i potencijalnu vojnu opciju, ako bude bilo potrebe”, rekao je Tramp novinarima u Nju DŽerziju, a prenosi agencija Frans pres.\n“Imamo trupe u čitavom svetu i na mestima koja su veoma udaljena. Venecuela nije toliko daleko, a ljudi tamo pate i umiru”, dodao je Tramp.\nOn se, takođe, osvrnuo na pitanje Severne Koreje, rekavši da će razgovarati sa kineskim predsednikom Si Đinpingom o “veoma opasnoj” situaciji u vezi sa Pjongjangom.\n“Nadam se da ćemo sve razrešiti”, rekao je Tramp novinarima u svom golf kampu u NJu DŽerziju, a prenosi agencija Rojters.\n“Niko više od predsednika Trampa ne voli mirno rešenje”, dodao je on.\nTrampova administracija je prethodno lidera Venecuele Nikolasa Madura nazvala diktatorom i pokrenula sankcije protiv njega i velikog broja drugih zvaničnika, posle održavanja kontroverznih izbora za ustavotvornu skupštinu i višemesečnih protetsa opozicije tokom kojih je u sukobima sa policijom bilo više desetina žrtava, podseća AP.\n“Ekstremistička elita je na vlasti u SAD”\nPretnja američkog predsednika Donalda Trampa vojnom silom u Venecueli je “akt ludosti i krajnjeg ekstremizma”, rekao je venecuelanski ministar odbrane Vladimir Padrino, dok je Bela kuća saopštila da će Tramp razgovarati sa predsednikom te zemlje “tek kada ponovo uspostavi demokratiju”.\n“To je akt ludosti, akt krajnjeg ekstremizma. Ekstremistička elita je na vlasti u SAD i, iskreno, ne znam šta se događa i šta će se događati u svetu”, rekao je Padrino, nekoliko sati nakon Trampove izjave, prenosi AFP.\nPadrino, koji je i načelnik Generalštaba oružanih snaga Venecuele, izrazio je uverenje “kao vojnik, zajedno sa venecuelanskom vojskom i narodom, da će svi biti u prvim redovima braneći interese i suverenitet svoje voljene Venecuele”.\nIstovremeno, Bela kuća saopštila je kasno sinoć da će Tramp pristati na razgovor sa predsednikom Venecuele Nikolasom Madurom “tek kada u zemlju vrati demokratiju”.\nU saopštenju se navodi da je Maduro juče tražio telefonski razgovor s Trampom, čija administracija je uvela sankcije Maduru lično i nekim njegovim saveznicima i nazvala ga diktatorom zbog pokušaja slamanja opozicije.\n“Madurov režim se oglušio o ove pozive, kakvi se čuju i širom regiona i sveta. Umesto toga, Maduro je izabrao put diktature”, navodi se u saopštenju, i ističe da su SAD uz narod Venecuele pred daljom represijom Madurovog režima.\nPročitajte još: NEMAČKI MEDIJI UPOZORAVAJU: Ljudi su na izmaku snaga i strpljenja, Srbiju neminovano čeka masovna radnička pobuna! (VIDEO)\nTAJNA “ZUJALICE”: Misteriozna ruska radio-stanica koja već 40 godina emituje samo” BELI ŠUM” (VIDEO)\nSAD OPET MEŠA PRSTE PO IRAKU: “Zabrinuti” oko novog regionalnog žarišta, uputili apel Kurdima! (VIDEO)\nOvo je prijelaz na tamnu stranu svjetske povijesti prava


Konkursu za dodjelu sredstava iz Fonda za kvalitet i talente\nPola miliona eura - za promociju vrijednosti!\nOsnivanjem Fonda za kvalitet i talente promovišu se prave vrijednosti i društvo usmjerava na svoj najbolji dio: najbolje nastavnike, učenike i škole, poručeno je danas na radom sastanku ministra prosvjete dr Damira Šehovića sa medijima povodom konkursa za dodjelu sredstava iz Fonda, koji je raspisan prije nekoliko dana.\nMinistar Šehović rekao je da se po prvi put ovolika sredstva izdvajaju za talente i najbolje nastavnike, kao i da je cilj Fonda bio transparentna, redovna i sistemska, umjesto ad hoc dodjele sredstava. Po ovom konkursu će, kako je najavljeno, iz Fonda biti dodijeljeno oko pola miliona eura. Nagrade će se, u zavisnosti od kategorije za koju se dodjeljuju, kretati od 500 do 2000 eura, a prosjek nagrada će biti 1000 eura. Ministar je objasnio da će se dodijeliti oko 500 nagrada učenicima i nastavnicima, dok će sredstva školama biti dodijeljena po nešto drugačijoj proceduri:\n- Konkursnu dokumentaciju učenici i nastavnici predaju do 20. oktobra, a odluka će biti donijeta do kraja novembra. No, nezavisno od konkursa, jedan dio učenika će po automatizmu dobiti nagradu iz sredstava Fonda, i to oni koji su prošle godine osvojili nagradu na državnom takmičenju u znanju u organizaciji Ispitnog centra Crne Gore, ili međunarodnom takmičenju u znanju u koordinaciji Ispitnog centra Crne Gore.\nMinistar je posebno istakao da su članovi Komisije koja će vršiti pregled dokumentacije takvi da garantuju potpunu transparetnost i profesionalnost, jer Komisijom predsjedava Ljubiša Stanković kao predstavnik CANU, ali i da su članovi nevladine organizacije, strukovna udruženja, muzičke škole, Unija direktora, Ispitni centar, Centar za stručno obrazovanje, Zavod za školstvo, Ministarstvo prosvjete, Unija srednjoškolaca.\nSlobodan Savović je, kao predstavnik Sindikata i član Komisije za dodjelu sredstava iz Fonda, rekao da se na ovaj način svega uvode jasni parametri u vezi sa dodjelama nagrada i na taj način se izbjegavaju paušalne ocjene o talentu i uspjehu djece ili postignućima i pregalaštvu nastavnika.\n- Mi bismo voljeli da u godinama pred nama bude dodijeljeno i 1000 nagrada nastavnicima, jer mi smo tu da štitimo položaj prosvjetnih radnika i ovo je jedan od načina.\nZoja Bojanić – Lalović istakla je da Fond pokazuje da se sistemski bavimo talentima i njihovim postignućima:\n- Ovime se mladima ukazuje na prave uzore i poručuje da ih podržavamo, da ih prepoznajemo i da se njima bavimo.


Vesti online / Scena / Šoubiznis / Džej Lo otkazala koncert zbog pritiska Grka\nDžej Lo otkazala koncert zbog pritiska Grka\nČuvena američka pevačica Dženifer Lopez otkazala je koncert koji je trebalo da održi na turskom delu podeljenog Kipra, jer se našla pod žestokim pritiskom kiparskih Grka.\nGrci raseljeni sa severnog dela ostrva, koji su morali da napuste svoje domove posle turske vojne intervencije i podele Kipra 1974. godine, optužili su poznatu pevačicu da održavanjem koncerta želi da da legitimet nepostojećoj turskoj državi na severu Kipra koju je dosad priznala samo Ankara.\n"Dženifer Lopez nikad neće svesno podržati bilo koju državu, instituciju ili režim koji se vezuje sa bilo kojim oblikom kršenja ljudskih prava", saopštila je popularna pevačica.\nNjeni savetnici su, posle razmatranja svih okolnosti, odlučili da se ona ne pojavi u luksuznom hotelu "Kratos premijum" na severu Kipra gde je trebalo 24. jula da održi koncert, javile su agencije. Pevačica je trebalo od organizatora koncerta da dobije honorar od tri miliona dolara.\nDženifer Lopez, njen suprug Mark Antoni i njihovo dvoje dece trebalo je da odsednu u luksuznom hotelu, koji je lociran u regionu iz koga su Turci 1974. godine proterali hiljade kiparskih Grka i oteli njihovu imovinu.\nŠOUBIZNIS VIDEO: Kako je klinac na foru izvaćario Niki Minaž?


Za uređenje fasada u Paraćinu 3,5 miliona dinara - Bizlife.rs\nCG otvorila granice sa Srbijom, ali samo uz KARANTIN od 14 dana\nBlagoslov ili prokletstvo: Šta se desi kad dobijaš 560 EUR mesečno?\nZa uređenje fasada u Paraćinu 3,5 miliona dinara\n13:11 Paraćin, 02.02.2012.\nUdruženje paraćinskih preduzetnika BID zona “Korzo” za ovu godinu imaće budžet od 5 miliona dinara, koji će najvećim delom biti iskorišćen za kreditiranje renoviranja fasada u BID zoni, ali, po prvi put i van nje, piše sajt opštine Paraćin.\nPrvi konkurs za kreditiranje renoviranja fasada biće raspisan najverovatnije u februaru, a drugi na leto, najavio je izvršni direktor BID zone “Korzo” Dragan Gajić.\n– Najveći deo iznosa od 5 miliona dinara biće namenjen upravo za finansiranje sređivanja fasada u BID zoni, otprilike 3,5 miliona dinara. Ostatak je namenjen za redovne manifestacije i aktivnosti udruženja – rekao je Gajić.\nOn je dodao da sređivanje fasada najčešće zahteva veliki novac koji stanari ne mogu da obezbede, a kako su po Zakonu o stanovanju obavezni da održavaju zgrade, ovakav način kreditiranja izazvao je veliko interesovanje.\n– Ove godine i stanari zgrada koje su van BID zone moći će da konkurišu za ovakvo kreditiranje – u slučaju da se na javni poziv koje Udruženje raspiše ne prijavi niko od stanara iz BID zone, biće raspisan novi javni poziv na koji će moći da se jave stanovnici svih zgrada u opštini Paraćin. Uslovi konkurisanja, kao i način otplate kredita, za njih će biti isti kao i uslovi za stanare u BID zoni – rekao je Dragan Gajić, a prenosi opštinski sajt.


Pet friendly Beograd – Mesta gde možete povesti kućne ljubimce | Vodič kroz Beograd za...\nPet friendly Beograd – Mesta gde možete povesti kućne ljubimce\nKućni ljubimci odavno su postali deo porodice, ali njihove vlasnike i dalje muči pitanje gde su mogući a gde ne šetnja i uvođenje kućnih ljubimaca? Odgovor se nalazi u šumi zakonskih propisa koje je doneo grad Beograd, a mi vam prestavljamo kratki osvrt na sva "pet friendly" mesta u gradu.\nŠta su kućni ljubimci u Beogradu\nZakonski akt kojim se reguliše pitanje držanja kućnih ljubimaca u Beogradu je "Odluka o držanju domaćih životinja i kućnih ljubimaca na teritoriji grada Beograda". U njoj se kao domaće životinje navode: kopitari i papkari, kunići, živina i golubovi, dok se kao kućni ljubimci navode samo psi i mačke.\nDa, upravo tako. Vaš papagaj, ribice ili iguana te druge egzotične i divlje životinje neće se smatrati kućnim ljubimcem prema slovu ove odredbe i na njih se odnose odredbe "Zakona o dobrobiti životinja".\nTakođe, držanje domaćih životinja zabranjeno je samo na teritoriji opština "starog jezgra" Vračar, Stari grad i Savski venac, dok se u drugim opštinama ostavlja pravo da same regulišu ovo pitanje. Iako je dozvoljeno držanje pasa i mačaka u stanu, stambenoj zgradi ili porodičnoj kući, izričito je zabranjeno ostavljanje ovih ljubimaca bez nadzora na terasi, balkonu ili lođi.\nUkoliko zgrada ima lift, kućne ljubimce je moguće uvoditi u lift samo ako je lift prazan, a kuca ili maca na povocu.\nGde nije moguće uvođenje kućnih ljubimaca\nSpisak mesta na kojima je izričito zabranjeno uvođenje ljubimaca je relativno mali. Pse i mačke je zabranjeno uvoditi u:\nobjekte koje koriste organi državne i lokalne uprave (opština, matični ured, policijska stanica, itd.)\nobjekte i prostorije koje služe za zdravstvenu zaštitu građana (ambulante, bolnice, i sl.)\nmesta na kojima se vaspitno-obrazovna delatnost i obezbeđuje smeštaj, boravak i ishrana dece, učenika i studenata (obdaništa, menze, studentski i učenički domovi)\nobjekte u kojima se vrši proizvodnja, kontrola i promet lekova. Ukoliko pokušate da uvedete svog ljubimca u apoteku, ljubazno će vas zamoliti da ga izvedete napolje.\nobjekte za proizvodnju, smeštaj i promet životnih namirnica (marketi, pijace, itd.)\nDa li je zabranjeno šetanje kućnih ljubimaca u parku?\nBez obzira na polu-informacije i večiti rat između vlasnika ljubimaca i nekih drugih sugrađana, odgovor na ovo pitanje je pozitivan. Da, svoje kućne ljubimce možete šetati parkom, ulicom, te drugim zelenim i javnim površinama, ali pod određenim uslovima.\nPotrebno je da ljubimac bude na povodniku i, u slučaju da je u pitanju opasni pas – da nosi zaštitnu korpu i da ga izvodi punoletna osoba.\nTakođe, da biste mogli da izvodite pse i mačke na javnu površinu, potrebno je da budu redovno vakcinisani protiv besnila. Potpunu odgovornost za štetu koju ljubimac izazove snosite vi kao držalac, a dužni ste da vodi i računa o njegovoj higijeni i ponašanju.\nNa zelenim javnim površinama, ljubimce je moguće puštati da se slobodno kreću bez povoca samo u određenom vremenskom periodu i to od 22:00 do 09:00 sati sledećeg dana u letnjem periodu, te od 20:00 do 10:00 sledećeg dana zimi. Ukoliko je park u blizini škole, ovaj period traje do 07:30 sledećeg dana, osim za vreme raspusta i neradnim danima.\nIpak, izričito je zabranjeno šetanje pasa sa povocom ili bez na dečijem igralištu ili na površinama pod zasadom cveća.\nIzuzetak od ovih ograničenja su takozvani "parkovi za pse", koji se u Beogradu nalaze na nekoliko lokacija: Tašmajdanski park, Karađorđev park, Čuburski park, Park Milutina Milankovića (preko puta Karađorđevog), Pančićev park, Kopitareva gradina, park u Bloku 22, park u Bloku 30, park kod Mostarske petlje i park Bele vode, na Gardošu u Zemunu i Gočkoj ulici u Rakovici.\nUkoliko se držaoci kućnih ljubimaca ne pridržavaju ovih propisa kazna je 10.000 dinara.\nTržni centri, kafići, restorani, banke i druge uslužne delatnosti\nPored ograničenja koje navodi Odluka, vlasnicima svih drugih privatnih i javnih objekata i površina dopušteno je da sami donose odluku o tome da li je uvođenje pasa i mačaka dozvoljeno u njihove objekte. Vlasnici su dužni da jasno istaknu obaveštenje o zabrani ili dozvoli uvođenja kućnih mezimaca.\nTržni centri su uglavnom otvoreni za ljubimce, sa jasno istaknutim pravilima ponašanja kako vlasnika, tako i ljubimaca. Tako na primer, uvođenje ljubimaca još uvek nije moguće u bioskopske sale u okviru trgovačkog centra.\nUkoliko želite da svog kućnog ljubimca povedete sa sobom dok obavljate poslove u banci ili kod advokata, preporučujemo vam da se prvo informišete, pošto jedinstvenog stava na nivou grada još nema.\nNajveći iskorak ka "pet friendly" Beogradu napravili su vlasnici ugostiteljskih i turističkih objekata, te drugih uslužnih delatnosti koji su svoja vrata i bašte i pre donošenja ove uredbe otvorili za kućne ljubimce. Danas gotovo da ne postoji kafić ili restoran koji neće dozvoliti uvođenje mezimaca bar u otvoreni deo, naravno uz poštovanja svih pravila ponašanja.\nŠto se tiče letnjeg rashlađivanja pasa, uvođenje kućnih ljubimaca i dalje nije dozvoljeno na javnim bazenima. Ista odluka se odnosi i na Adu, gde je dozvoljena šetnja ali ne i kupanje ljubimaca. Takođe, zbog zaštite staništa ptica na Velikom ratnom ostrvu, zabranjeno je uvođenje svih životinja, a posebno pasa na Lido i druge delove ove ade. Nije dozvoljeno ni kupanje pasa u fontanama.\nJoš jedno od mesta na kojima nije dozvoljen pristup kućnim ljubimcima je BeoZoo vrt, kako zbog sigurnosti posetilaca i njihovih ljubimaca, tako iz zbog sigurnosti egzotičnih i divljih životinja kojima je vrt dom.\nKućni ljubimci u gradskom prevozu\nU skladu sa "Odlukom o javnom linijskom prevozu putnika na teritoriji grada Beograda", moguće je uvođenje kućnih ljubimaca samo u transporteru. To, nažalost, znači da uvođenje pasa i mačaka nije moguće ako je ljubimac na povocu ili ukoliko se drži u rukama.\nPostoji i ograničenje kada je u pitanju veličina pasa, i to 40 cm mereno u grebenu, dok za mačke ne postoji ograničenje. Ljubimce je moguće prevoziti samo u periodu od 09:00 do 13:00 sati i 18:00 do 24:00 sata.\nTransporter mora biti odgovarajuće veličine i čvrstine tako da se životinjama obezbedi komforno stajanje ili ležanje, te strujanje vazduha, ali i dobro osiguran kako bi se sprečilo bežanje, ispadanje hrane, otpadaka i slično.\nVažno je napomenuti da vozač ne sme da odbije prevoz kućnog ljubimca ako su ispunjeni uslovi postavljeni Odlukom.


Zajednica superligaša: Apsolutna podrška radu FSS\nOvog četvrtka održana je sednica Skupštine Zajednice fudbalskih klubova Superlige i Prve lige Srbije kojom je predsedavao Dragomir Lazović. Sednici su prisustvovali i prvi čovek FSS Slaviša Kokeza i generalni sekretar Saveza Jovan Šurbatović.\nKlubovi su dali podršku radu FSS-a na čelu sa Slavišom Kokezom\nNa sednici su bili prisutni i predsednik Sudijske komisije FSS Milan Karadžić i član Izvršnog odbora FSS zadužen za regularnost takmičenja u Superligi Dragiša Binić.\nČlanovi Skupštine najpre su vodili veoma konstruktivnu raspravu u vezi pregovora o novom ugovoru o prodaji TV prava i većoj komercijalizaciji kapaciteta Super lige i Prve lige Srbije. Centralna tema sednice bila je aktuelna situacija u prvom rangu takmičenja u Srbiji, o čemu je vođena iscrpna diskusija u kojoj su učestvovali predstavnici 29 klubova.\nJednoglasno je izveden zaključak da je potrebno da se svi klubovi uzdrže od javnog iznošenja stavova koji mogu narušiti integritet takmičenja, kao i da svi klubovi daju svoj puni doprinos smirivanju bespotrebnih tenzija i normalizaciji odnosa među klubovima u cilju nesmetanog odvijanja takmičenja.\n"Na kraju sednice 27 od 29 prisutnih klubova Superlige i Prve lige Srbije, na predlog predsednika Zajednice, dalo je punu podršku radu Fudbalskog saveza Srbije na čelu sa predsednikom Slavišom Kokezom. Niko se nije izjasnio protiv, a samo su Crvena zvezda i Partizan bili uzdržani. Takođe, pod tačkom tekuća pitanja razgovarano je o novim projektima i pojedinačnim potrebama klubova na planu poboljšanja stadionske infrastrukture", navodi se na sajtu Superlige Srbije.


Baterija omogućava punjenje električnih automobila za samo 10 minuta – Energetika.ba\nKada su električni automobili u pitanju vozači su obično najviše zabrinuti u vezi sa rastojanjem koje neki model može da pređe po jednom punjenju. Mod\nZahvaljujući istraživačima sa Penn State univerziteta to bi uskoro moglo da se promijeni, budući da vjeruju da su pronašli rješenje za ovaj problem, a uz pomoć nove baterije koja bi za samo 10 minuta mogla da nadoknadi 80% energije. Iako je punjenje običnog rezervoara i dalje brže, radi se o značajnom napretku koji bi mogao da umanji anksioznost kod vozača električnih automobila.\nRješenje ne podrazumijeva super-punjenje za litijum-jonske baterije, budući da se, kada se to pokuša, formiraju takozvani litijumski „tanjiri“ koji umanjuju kapacitet baterije. Rješenje bi, tvrde istraživači, moglo da bude u zagrevanju baterije do visokih temperatura, budući da se tako sprečava formiranje „tanjira.“\nBaterije su tokom testiranja bez zagrevanja počele da formiraju „tanjire“ poslije 60 ciklusa, da bi se nakon zagrevanja uspjelo da se baterije napune čak 2.500 hiljade puta, a da se litijum „tanjiri“ ne formiraju. Iako još uvijek nije sigurno da bi ova tehnologija brzog punjenja mogla da se koristi u budućnosti, stručnjaci sa Penn State univerziteta veruju da će vreme punjenja uskoro uspeti da skrate na pet minuta.


Stvarno drugačiji – stvarno spremni za budućnost! | Savremena gimnazijaSavremena gimnazija\nStvarno drugačiji – stvarno spremni za budućnost!\nKako se kod savremenih gimnazijalaca razvijaju društvene veštine i emocionalna inteligencija?\nSrednjoškolci se nalaze u burnom periodu adolescencije koji je ključan za sazrevanje i formiranje odrasle osobe. Zbog toga su im nastavnici, školski psiholog i pedagog Savremene gimnazije uvek na raspolaganju, a putem različitih aktivnosti rade na tome da se svaki učenik oseća dobro i razvija na pravi način.\nKoristeći savremene metode, oni pomažu učenicima da razviju svoju ličnost, prevaziđu probleme i ostanu motivisani, ali ih pripremaju i za realne situacije u poslu i životu, koje ih čekaju u budućnosti.\nSavremena gimnazija svoje učenike u budućnosti vidi kao visokoobrazovane, uspešne, moderne i nadasve odgovorne ljude. Veoma je važno da već sada shvate uticaj ličnih postupaka i delovanja pojedinca u društvu.\nU Savremenoj gimnaziji učenici na zanimljive načine razvijaju empatiju i etičke stavove. Oni istražuju i postavljaju pitanja. Svakim danom stiču nova iskustva, uče iz njih i primenjuju to znanje na praktičan način.\nPOTENCIJAL UVEK POSTOJI\nSvako dete može postići izvanredne rezultate ako mu se posveti pažnja\nSvaka osoba je različita i svaka na drugačiji način uči. Psiholog i pedagog Savremene gimnazije prate rad učenika i pomažu im da pronađu načine koji im najviše odgovaraju kako bi postigli najbolje rezultate. Dok im oni daju korisne savete i pokazuju nove metode učenja, nastavnici vode računa da svaki predmet bude interesantan i da učenici razumeju naučeno gradivo.\nNa radionicama o stilovima učenja, učenici rešavaju sve poteškoće imaju prilikom učenja, dobijaju savete i konkretne predloge o tome kako te prepreke da prevaziđu.\nSvako dete može postići izvanredne rezultate ukoliko mu se posveti pažnja. Zbog toga su stručnjaci zaposleni u Savremenoj gimnaziji tu da nauče i podstaknu učenike da iskoriste svoje potencijale.\nVIŠE OD NASTAVNOG PROGRAMA\nKroz zanimljive radionice do aktivnog učenja društvenih veština\nRadionice kao oblik iskustvenog učenja predstavljaju popularan metod u svim svetskim školama, pa samim tim čine sastavni deo nastave Savremene gimnazije. Kao specifičan oblik rada u nastavi, radionice osiguravaju uspeh aktivnog učenja, a u njima pored učenika učestvuju i gostujući predavači, školski pedagog i psiholog. Tako su, na primer, učenici imali radionice posvećene temama kao što su tolerancija u društvu, borba protiv side, bolesti zavisnosti, seksualno obrazovanje i mnoge druge.\nKroz radionice, učenici razvijaju komunikacijske sposobnosti i timski duh, saosećanje i toleranciju, socijalnu inteligenciju i liderske sposobnosti. Svaki učenik direktno učestvuje, uči da se izbori za svoj prostor u grupi i da joj kreativno doprinese. Pored toga, kroz razgovor i debate na radionicama učenici se još više povezuju i učvršćuju svoje prijateljstvo.\nLEARN BY DOING – RAZMIŠLJANJE I RAZUMEVANJE, A NE SUVOPARNO UČENJE\nInterdisciplinarni Cambridge časovi za praktičnu primenu znanja\nU nastavi Savremene gimnazije posebno mesto zauzimaju interdisciplinarni časovi koji nastaju kao spajanje dva ili više predmeta. Tako su na primer, na času geo-hemije učenici simulirali erupcije vulkana uz pomoć hemijskih preparata, i stvorili ilustracije „Epa o Gilgamešu” u spoju likovnog i srpskog.\nNa ovaj način učenici sabiraju svoje znanje u jednu praktičnu celinu i uče kako da svoje sposobnosti i znanja primene u realnim situacijama.\nInteresantne destinacije i brojne zanimljive lokacije\nUčenje van škole, u različitim inspirativnim okruženjima, podstiče učenike da istražuju i da se poistovete sa temom nastave, pa samim tim brže pamte i lakše koriste informacije koje dobiju u praktičnom radu. Pomoću školskog autobusa učenici lako i brzo stižu do novih destinacija na kojima ih čekaju nove zanimljive lekcije.\nUčenici Savremene gimnazije uče kroz posete aktuelnim manifestacijama poput Beogradskog sajma knjiga, i učestvuju u društvenom životu kroz posete muzejima, pozorištima i izložbama. Posete arheološkom nalazištu u Vinči, Muzeju afričke umetnosti i izložbi o Jovanu Cvijiću u galeriji SANU, samo su neke od mnogih.\nRazvoj sportskog i timskog duha, zdravog života i fer-pleja\nUčenici takođe isprobavaju svoje veštine u različitim sportovima kao što su skvoš, mačevanje i kuglanje.\nPosebno se izdvajaju aktivnosti u kojima se srednjoškolci upoznaju sa poslovima kojima će se možda u budućnosti baviti. Tako su, na primer, imali priliku da se nađu u ulozi menadžera hotela.\nJER JE SVAKI UČENIK DRUGAČIJI\nRaznovrsne sekcije za razvijanje individualnih interesovanja učenika\nOno što krasi učenike Savremene gimnazije su upravo njihove različitosti i raznovrsnost interesovanja. Da bi njihovi talenti i sklonosti bili negovani na najbolji način, u Savremenoj gimnaziji organizovane su raznovrsne sekcije.\nUčenici imaju pomoć u usavršavanju onoga što ih posebno zanima i podsticaj da otkriju nova interesovanja. Bilo da su u pitanju književna, scenska, likovna ili filmska umetnost, uređivanje školskog časopisa, program Smartanac ili šahovska sekcija, teorija igara, English Tea Time ili muzička sekcija, učenici mogu da istražuju i saznaju više o onome što najviše vole.\nSvako interesovanje učenika može se pretvoriti u polaznu tačku za učenje, i tada je motivacija najveća, a rezultati najbolji. Zbog toga u Savremenoj gimnaziji nijedna želja nije sputana već preoblikovana u nešto korisno i edukativno, a u isto vreme i zabavno. Uz ovakav rad učenici stiču više samopouzdanja i razvijaju individualnost, što je od ključnog značaja za kasnije školovanje i odabir profesije.\nDOBROTA, OSMEH I EMPATIJA NA DELU\nHumanitarne akcije budućih lidera\nAktivnosti u Savremenoj gimnaziji često su i humanitarne. U današnjem društvu u kom preovladava otuđenost, neophodno je razvijati osećaj empatije kod mladih. Za svaki posao je važno imati dobre međuljudske odnose i pozitivan imidž, što je razlog više za razvijanje saosećanja kod učenika.\nSvaka akcija podrazumeva aktivno zalaganje svakog učenika, jer se na taj način razvija svest o sopstvenim postupcima. Osim humanosti koja krasi svakog savremenog gimnazijalca, oni postaju inicijatori dobrih dela i doprinose svojoj okolini.\nPODRŠKA I POVERENJE\nPosvećen profesor za svakog učenika kao siguran saveznik do uspeha\nPo uzoru na najbolje svetske školske sisteme, svaki učenik u Savremenoj gimnaziji ima svog profesora koji je uvek tu, za svaku vrstu pomoći i podrške. Ovako blizak odnos podstiče kvalitet i pomaže da prevaziđu svaku prepreku.\nOmogućava učenicima da izgrade odnos pun poverenja i razumevanja sa profesorom, što obezbeđuje emotivnu stabilnost, neophodnu u ovom periodu odrastanja. Svojim znanjem i ponašanjem, profesor je model i uzor svojim učenicima i važna figura na putu do uspeha.\nZAJEDNO KA ISTOM CILJU\nPartnerstvo roditelja i škole za uspešnu budućnost\nObrazovanje je proces koji se ne može odvojiti od vaspitanja. Oblikovanje kvalitetnih mladih ljudi je jedna od najvažnijih funkcija Savremene gimnazije, a saradnja sa roditeljima je ključna za postizanje tog cilja. Škola i roditelji su stubovi oslonci koji udruženi daju najbolju potporu učenicima, kako bi oni u potpunosti iskoristili svoje potencijale.\nU Savremenoj gimnaziji neguje se otvorena komunikacija sa roditeljima, koja uz obostrano razumevanje, savete i sugestije usmerava učenike ka ostvarenju kako akademskih, tako i životnih ciljeva. Uz partnerstvo sa roditeljima možemo ostvariti misiju i stvoriti lidere budućnosti.\nSve ove aktivnosti sprovode se u cilju razvoja ličnosti učenika u skladu sa realnim svetom koji ih okružuje. Učenici Savremene gimnazije razvijaju kritičko mišljenje, šire svoje znanje i unapređuju opštu kulturu, a pored toga uče kako da vrednuju informacije koje dobiju i da pronalaze načine da ih iskoriste u životu, a jednog dana i u svom poslu.


grad valjevo Archives - Kolubarski Info\nTag: grad valjevo\nAdmin January 6, 2021 0 Komentara\nJanko živi u selu Sušica i ove godine mu je došao lično Deda Mraz i to na biciklu, kako bi mu uručio paketić. Janko ga je dočekao sa osmehom na\nŠtab za vanredne situacije grada Valjeva je, na danas održanoj sednici, doneo sledeće zaključke: 1. DOZVOLjAVA SE uspostavljanje javnog gradskog i prigradskog prevoza na teritoriji grada Valjeva počev od 12.05.2020.\nredakcija November 5, 2019 4 Komentara\nGradonačelnik Valjeva dr Slobodan Gvozdenović imenovao je za novog pomoćnika Mirka Kovačevića (30), diplomiranog menadžera bezbednosti, koji je završio Fakultet bezbednosti na Univerzitetu u Beogradu. Delokrug poslova kojima će se\nU Brankovini otvorena Kuća Nenadovića\nredakcija October 26, 2019 0 Komentara\nU istorijskoj Brankovini kod Valjeva, koja je tokom 18. veka bila jedno od najznačajnijih uporišta oslobodilačkog pokreta u porobljenoj Srbiji, otvorena je Kuća-muzej znamenite porodice Nenadović. Na to se čekalo\nU Valjevu je kasno sinoć završena dvodnevna, 14. po redu, privredno – turistička manifestacija „Festival duvan čvaraka“, koji je pod pokroviteljstvom Grada Valjeva, organizovala Turistička organizacija Valjevo. Kao što se\nredakcija September 11, 2019 1 Komentar\nGrad Valjevo je ove godine 840 đaka – prvaka obradovao novim rančevima za šta je iz budžeta utrošeno više od 800 hiljada dinara. To je bila pomoć roditeljima, a velika\nredakcija August 19, 2019 0 Komentara\nNekoliko stotina Valjevaca nakon jučerašnje svečanosti, povodom otvaranja auto puta „Miloš Veliki“ vratilo se u Valjevo zadovoljno ovim događajem od velikog značaja za Srbiju. “Posebno smo obradovani izjavom predsednika Vučića\nredakcija August 8, 2019 0 Komentara\nČuo sam od nekog, ne tako davno, da oni koji pokušavaju da se pokažu u javnosti, preko medija, da su borci za pravdu, demokratiju…, a bili su u vlasti, istinski


BiH je dio "balkanske rute" kojom prelazi 20 milijardi dolara droge - Klix.ba\nCrna hronika BiH je dio "balkanske rute" kojom prelazi 20 milijardi dolara droge\nBiH je dio "balkanske rute" kojom prelazi 20 milijardi dolara droge\n9.2.2011. u 21:57\nBiH se nalazi na svjetskoj ruti trgovine heroinom, a zarada koja se "balkanskom rutom" ostvari prelazi više od 20 milijardi dolara godišnje, pokazuju podaci objavljeni na prvom interaktivnom atlasu organizovanog kriminala.\nNa ovom atlasu ucrtane su sve rute trgovine narkoticima, oružjem, bijelim robljem i drugom "robom" i "uslugama" u svijetu.\nAtlas prvi put prikazuje detalje vezane za transport kokaina, kao i vlasnike koji kontrolišu određene rute - navode sutrašnje "Nezavisne novine". "Balkanska ruta", na kojoj je BiH i RS, prema tvrdnjama autora ovog atlasa, poznata je i po trgovini ljudima, te po oružju, a zarada je nevjerovatnih 1,5 milijardi američkih dolara.\nGojko Vasić, direktor policije RS, izjavio je da je na nedavnom sastanku u sjedištu Interpola u Lionu šefovima policija iz zemalja jugoistočne Evrope skrenuta pažnja da "balkanskom rutom" prolaze velike količine heroina, ali je njegov stav da su te ocjene površne i netačne.\n"Jednostavno ne stoji da će krijumčari heroina, kada već uspiju ući na teritoriju Bugarske, koja je članica EU, svoje dalje putovanje usmjeriti prema Makedoniji, Srbiji ili BiH, gdje postoji niz kontrola na granicama. Logičnije je da će dalji transport droge usmjeriti kroz zemlje EU, gdje su kontrole daleko rjeđe. Mislim da su ocjene da 'balkanskom rutom' prolaze ogromne količine heroina netačne i površne", pojasnio je Vasić.\nOn je dodao da je Interpol sve akcije na zapljeni narkotika, kao i hapšenju narko-dilera tokom prošle godine zaveo pod kodnim imenom "Besa", a da je MUP RS dobio nekoliko pohvala zbog uspješno izvedenih akcija protiv narko-dilera.\n"MUP RS je tokom prošle godine zaplijenio oko 200 kilograma skanka i 14 kilograma heroina, a u sjedištu Interpola smo pohvaljeni, jer smo sproveli trećinu od svih akcija protiv narko-dilera koje su izvedene na prostoru jugoistočne Evrope i imali smo niz uspješnih zapljena opojne droge razne vrste. Ovdje se, dakle, radi o organizovanim akcijama u kojima smo razbili nekoliko kriminalnih grupa koje su se bavile trgovinom narkoticima", naveo je Vasić.


Vučić pozvao Tomislava Nikolića na razgovor oko nove vlade\nBivši predsednik došao na konsultacije u Predsedništvo Srbije.\nNakon što je ispratio predstavnike liste „Aleksandar Vučić – Za našu decu“, predsednik Vučić je na Andrićevom vencu ugostio i Tomislava Nikolića, bivšeg šefa države i SNS-a, koji je sada na čelu Nacionalnog saveta za saradnju sa Rusijom i Kinom.\nBlizak saradnik predsednika potvrdio je za „Alo!“ da je Vučić zvao Nikolića na sastanak da se posavetuje s njim o budućoj vladi Srbije.\nTu činjenicu potvrđuje i fotografija koju je ekipa Alo! dobila, a gde se jasno vidi da u 9:53, bivši predsednik Tomislav Nikolić u pratnji obezbeđenja izlazi iz svog automobila i ulazi u zgradu Predsedništva.\nNova vlada, sudeći prema najavama predsednika Srbije Aleksandra Vučića, biće formirana do kraja avgusta, a u njoj će se, prema našim informacijama, bez obzira na sve aktuelne trzavice na relaciji SNS-SPS, naći i socijalisti sa njihovim koalicionim partnerom.\nPredsednik Vučić je već održao sastanak sa predstavnicima SPS-JS, listom “SPAS” na čelu sa Aleksandrom Šapićem, ali i sa predstavnicima manjina, Muamerom Zukorlićem i Ištvanom Pastorom.\nJuče se završio prvi krug konsultacija oko formiranja nove vlade. Potpredsednik SNS-a Miloš Vučević izjavio je posle toga da su predstavnici te liste zatražili mandat za sastav nove vlade.


Home / Lokalna samouprava / Vasić:Pirot je grad koji efikasno posluje i radi\nVasić:Pirot je grad koji efikasno posluje i radi\nObjavio PV , 24.06.2016.\nNa današnjoj sednici Gradske skupštine odbornici su usvojili poslovnik o radu, kao i rebalans budžeta i završni račun. Gradonačelnik Vasić izrazio je zadovoljstvo činjenicom da je Pirot godinama unazad grad koji efikasno posluje i radi.\n-Imamo završni račun koji pokazuje da se budžet ostvario sa preko sto procenata, tačnije sa 101.2 procenta i da imamo sredstva koja ponovo možemo da uložimo u nove investicije, a na osnovu zahteva budžetskih korisnika, da ponovo pomognemo socijalu i mislim da je to zaista zadovoljstvo. Ovo je ko zna koji završni račun od 2003. godine koji je pozitivan i ja izražavam nadu da će tako biti i na dalje-kazao je Vasić.\n← Previous Story U toku sednica Skupštine grada – usvojen Završni račun i rebalans budžeta\nNext Story → Vasić u ambasadi SAD na obeležavanju Dana nezavisnosti


Košarkaški klub Mega Mozzart » TRIPL-DABL MUSIĆA U POBEDI JUNIORA U PIROTU\nTRIPL-DABL MUSIĆA U POBEDI JUNIORA U PIROTU\nJuniori Mega Leksa su u okviru 12. kola RODA Juniorske lige Srbije savladali Pirot na gostovanju sa 75:92 (20:30, 22:12, 24:25, 9:25) pošto su sjajnom serijom 0:20 u poslednjoj četvrtini, na kraju došli do ubedljive pobede.\nMega je posle prve četvrtine imala plus 10 ali je odigrala slabo u finišu drugog perioda što je domaća ekipa iskoristila da izjednači rezultat, 42:42. U nastavku utakmice je viđena izjednačena igra sve do početka poslednje četvrtine kada je Mega preuzela kontrolu i na kraju došla do pobede.\nNajbolji u redovima Mege je bio Novak Musić sa tripl-dabl učinkom od 19 poena, 10 skokova, 10 asistencija i 5 ukradenih lopti (indeks 43) a pratili su ga Nikola Mišković sa 22 poena i Goga Bitadze sa 15 poena, 9 skokova i 3 blokade.\nPosle 12 kola RODA Juniorske lige Srbije, Mega je na deobi 2. mesta u A grupi sa skorom 9-3 i u narednom kolu dočekuje Slodes.\nMega Leks: Mišković 22, Gosić 1, Musić 19 (10 skokova, 10 asistencija i 5 ukradenih lopti), Vojinović 16, U. Matić 9, Kovačević 2, Ilinčić, Simendić, Pavlović 2, Trifunović, Plavšić 6 (3 blokade), Bitadze 15 (9 skokova i 3 blokade).\nFoto: Mega Leks/Jovan Azdejković\nPIONIRI IZGUBILI OD PARTIZANA\nJUNIORI I KADETI MEGE BOLJI OD GOSTIJU IZ SARAJEVA


AMBASADOR SAD CORMACK: NE SUSPENDOVATI, VEĆ POTPUNO UKINUTI REFERENDUM O SUDU I TUŽILAšTVU BIH — Bosnjaci.Net\nPolitičko srozavanje Narodna skupština i Dodika, predsjednika genocidne tvorevine\nAMBASADOR SAD CORMACK: NE SUSPENDOVATI, VEĆ POTPUNO UKINUTI REFERENDUM O SUDU I TUŽILAšTVU BIH\nObjavljeno: 05. November 2017. 16:11:52\nReferendum o Sudu i Tužilaštvu BiH potrebno je potpuno ukinuti, a ne suspendovati u Narodnoj skupštini RS-a i tako bi se spriječilo da ovo pitanje ponovo bude aktivno u budućnosti, istakla je ambasadorica Sjedinjenih Američkih Država (SAD) u Bosni i Hercegovini Maureen Cormack.\n- Mi smo od samog početka bili vrlo jasni što se tiče referenduma. Suspenzija referenduma ostavlja ipak mogućnost da on ponovno bude predmet rasprave i provedbe nekada u budućnosti - ukazala je Cormack u razgovoru za Radio RS-a.\nKomentarišući činjenicu da se ne sastaje s predsjednikom RS-a Miloradom Dodikom, naglasila je da nema problem RS, srpskim narodom ili institucijama, već s političarima koji ne poštuju odluke Ustavnog suda BiH.\nNavela je i da se političari moraju okrenuti životnim temama, čemu bi doprinjelo provođenje Reformske agende, koju su ranije podržale sve političke partije u BiH.\nJedna od odluka koja bi mogla pozitivno da utiče na živote građana u BiH je i ona o izmjenama Zakona o akcizama, javlja Oslobođenje.\nVlast RS-a povlači odluku o referendumu Vlast RS-a\npovlači odluku o referendumu Milorad Dodik\nPpredsjednik Narodne skupštine Nedeljko Čubrilović rekao je novinarima nakon sjednice Kolegijuma održane 3. novembra da je za posebnu sjednicu predloženo i stavljanje van snage odluke o izboru članova komisije za sprovođenje referenduma, prenosi portal Vijesti.ba.\nU Banjaluci će sutra biti održana Posebna sjednica Narodne skupštine RS, na kojoj će biti predložena odluka o povlačenju ranije skupštinske odluke o održavanju referenduma o radu Suda i tužilaštva BiH.\nPredsjednik Narodne skupštine Nedeljko Čubrilović rekao je novinarima nakon sjednice Kolegijuma održane 3. novembra da je za posebnu sjednicu predloženo i stavljanje van snage odluke o izboru članova komisije za sprovođenje referenduma.\nČubrilović je naveo da za ovakav prijedlog dnevnog reda na sjednici Kolegijuma nisu glasali predstavnici SDS-a, PDP-a i NDP-a.\nOn je dodao da je planirano da sjednica, zajedno sa glasanjem, traje jedan dan ili, ako se ukaže potreba, da bude nastavljena sutradan, te izrazio nadu da će to biti "normalno zasjedanje koje će se uspješno završiti".\nPočetak Posebne sjednicnj Narodne skupštine Republike Srpske zakazan je za 10.00 časova.\nNarodna skupština je 15. jula 2015. godine donijela odluku o raspisivanju referenduma o radu Suda i Tužilaštva BiH na insistiranje predsjednika RS Milorada Dodika.\nIako je odluka o referendumu donesena ona nikada nije stupila na snagu, jer nije bila objavljena u Službenom glasniku.\nDodik je nakon posljednjeg razgovora sa predsjednikom Srbije Aleksandrom Vučićem realizovao ideju povlačenja sporne odluke preko poslaničkih klubova skupštinske većine SNSD, DNS, SP i nekolicine poslanika, koji su iz opozicije prišli ovim strankama.\nIz međunarodnih krugova se traži potpuno ukidanje odluka o referendumu, koju je skupštinska većina donijela, a poznato je i da je Republika Srpska u svojevrsnoj izolaciji upravo zbog ovih poteza Milorada Dodika.


Beograd dobio jos jedan šoping centar - AVA park\nTanjug 26. maja 2022. 13:58\nBEOGRAD – Gradonačelnik Beograda Zoran Radojičić je zajedno s ambasadorkom Švedske Anikom Ben David danas svečano otvorio šoping centar „AVA park”, koji se nalazi nedaleko od Robne kuće „Ikea“ u Bubanj potoku, čija je i investicija.\nOvaj objekat prostire se na više od 29.000 kvadratnih metara i u njemu je zastupljeno više od 35 domaćih i internacionalnih brendova.\nRadojičić je tom prilikom istakao da je ovo jedan od veoma bitnih projekata za Beograd i da je njime obezbeđeno 400 novih radnih mesta.\n„Zahvaljujući doprinosima koji se plaćaju na plate zaposlenih, veći će biti i budžet grada, tako da nova radna mesta direktno ili indirektno utiču na nove infrastrukturne projekte. Na ovaj način se zatvara krug, a kao rezultat realizacije ovakvih projekata Beograđani dobijaju bolj i kvalitet života“, naveo je Radojičić.\nGradonačelnik je dodao da građani Beograda, ali i ljudi koji su na proputovanju kroz Srbiju moći će da svrate u ovaj veliki šoping prostor, da kupuju i prijatno provedu vreme u lepom okruženju.\n„Švedski partneri imaju impresivan sistem vrednosti u poslovanju, od kvaliteta proizvoda do organizacije posla i realizacije projekata. Kada je 2017. godine „Ikea” došla u Beograd, to je mnogo značilo za imidž našeg glavnog grada, a broj od deset miliona posetilaca pokazuje da je to bio izvanredan poslovni projekat“, kazao je Radojičić.\n„Sve poruke koje se tiču reciklaže i separacije otpada, a na kojima „Ikea” insistira, služe kao model, kao primer Beogradu. Odgovoran pristup energiji i proizvodnji je takođe aspekt o kojem možemo da učimo od naših švedskih partnera“, naglasio je Radojičić.\n“ ‘Ikea’ je posvećena unapređenju kvaliteta života svih ljudi. Ambasada Švedske ima veoma dobru saradnju i s ovom kompanijom i sa Gradom Beogradom“, ocenila je ambasadorka.\nOna je pomenula projekte koji se zajedno realizuju, a među njima je i projekat „Drvo za Beograd” koji je inicirao gradonačelnik Beograda, kao i borbu za socijalnu odgovornost, borbu protiv diskriminacije, kao i učešće u cirkularnoj ekonomiji.\n„Naravno, očekujem da ćemo ovako dobru saradnju nastaviti i u budućnosti“, rekla je Ben David.\nGradonačelnik je na kraju čestitao svima koji su učestvovali u brzoj realizaciji ovog projekta i pozvao sve Beograđane i goste glavnog grada da posete novi šoping centar, navodi Beoinfo.


U toku je održavanje Prvog međunarodnog sajma informaciono-komunikacionih tehnologija SEE IT Sammit, u Novom Sadu. Sajam će trajati od 07-09.11.2018.godine i prati ga održavanje 15 konferencija, panela te predstavljanje kompanija i startupova iz cijelog svijeta. Među više od 60 izlagača, na ovogodišnjem Samitu, u okviru zajedničkog štanda komorskog sistema BiH, predstavljaju se Privredna komora Federacije BiH, Vanjskotrgovinska komora BiH i Privredna komora RS.\nImajući u vidu značaj IT industrije i njen brzorastući privredni značaj, Samit je posvećen gorućim temama iz oblasti IT i telekomunikacija, ali i svih povezanih industrija od poljoprivrede do turizma. Na sajmu se govori o temama kao što su privatnost i zaštita podataka, digitalna transformacija malih i srednjih preduzeća, outsorcingu, vještačke inteligencije, te položaju žena u menadžmentu.


Dvadeset i četiri sata sa najtežim prslukom u svetu fitnesa - Muški magazin - trendovi, fitness, lifestyle, saveti, devojke...\nOvaj mladić je na svom kanalu do sada predstavio telesne promene nakon gimnastičkog treninga tokom mesec dana, usavršavanje jednoručnog zgiba, izvodeći čak i brojne vojne fitnes testove. U svom poslednjem videu, Brendon je isprobao verovatno najteži izazov do sada, a on je sastavljen od nošenja najtežeg prsluka na svetu teškog 68 kilograma tokom dvadeset i četiri časa, dodajući ga svojoj telesnoj težini kako bi na nogama imao ukupnih 136 kg.\nNakon što je stavio prsluk na sebe uz pomoć svojih prijatelja, Vilijams je otišao na plažu kako bi odigrao laganu partiju odbojke, izgubivši nedugo nakon njenog početka. Ovaj čovek je otkrio da mu obično stajanje u redu i naručivanje obroka sa ovim dodatnim teretom na torzou predstavlja izuzetni napor.\nVilijams je zatim prešao u boksersku teretanu kako bi video da li je moguće sparingovati sa ovim glomažnim prslukom na telu. Nezadovoljan tokom svog eksperimenta, jutjuber je sa svojim prslukom krenuo na bazen kako bi video da li će mu voda pomoći da se oseća lakše, ali se jedva izborio sa ostankom na površini, jer je, sasvim logično, dodatni teret učinio da on automatski krene da tone čim ispruži svoje telo.\nNa kraju, ovaj čovek pokušao je da uradi nekoliko zgibova, propadanja i sklekova tokom nošenja ovog prsluka, pre nego što ga konačno skine i preuranjeno završi svoja testsiranja. "Ne mogu da nosim ovaj prsluk više", izjavio je fitnes entuzijasta. "Telo mi je potpuno ubijeno, ne osećam krsta, isto je sa nogama i zglobovima."


POKLON ZA FINALE – Preuzmi BONUS i pogodi ko osvaja Ligu Evrope - indeksonline.me\nHome Sport POKLON ZA FINALE – Preuzmi BONUS i pogodi ko osvaja Ligu Evrope\nIpak, “đavoli” su u finalu, a mi smo se još jednom uvjerili zašto volimo fudbal i zašto je najvažnija sporedna stvar na svijetu.\nOd odlaska Aleksa Fergusona, ređala su se mnoga imena na klupi Junajteda, ali čini se da niko nije više osporavan od Ole Gunar Solsjera. Nekada s razlogom, nekada ne, ali izgleda da je “ubica dečijeg lica”, barem za sada, našao rješenje.\nUz to, Junajted je obezbijedio i Ligu šampiona naredne sezone, a bili su u konkurenciji i za titulu u Premijer ligi. Međutim, gorak utisak svakako ostaju porazi od autsajdera, kojih je zaista bilo i koji su znali da “ubiju” veličanstvenu pobjedu protiv PSŽ-a, recimo.\n“Šapnućemo” vam i još jednu važnu stvar, a to je da vas u najboljoj kladionici u reginu čeka sjajna kvota na Mančester junajted – 1.95.


LOGIC - međunarodna logistička konferencija\nSve informacije o konferenciji možete naći na web adresi http://logic.sf.bg.ac.rs.\nPosTel - Simpozijum o novim tehnologijama u poštanskom i telekomunikacionom saobraćaju\nUčesnici Simpozijuma su renomirani stručnjaci iz poštanskih i telekomunikacionih organizacija, saobraćajni i elektro inženjeri, ekonomisti, pravnici i menadžeri. Na Simpozijumu konstantno učestvuje preko 450 učesnika. Otvaranju Simpozijuma i njegovom radu prisustvuju najviši predstavnici suorganizatora i državnih resornih organa, uz značajno medijsko pokrivanje. Više informacija možete da vidite na stranicama klikom na link http://postel.sf.bg.ac.rs.\nDvodnevna konferencija okuplja vodeće stručnjake iz oblasti drumskog, železničkog, vazdušnog i vodnog saobraćaja i logistike iz 20 zemalja sveta. Na konferenciji se saopštava oko stotinak radova kroz ukupno 12 sesija iz aktuelnih oblasti saobraćajno-transportnog inženjerstva. Podršku ICTTE daju Centar za promociju nauke Republike Srbije i Saobraćajni fakultet, Univerziteta u Beogradu. Više informacija na: http://ijtte.com/article/102/ICTTE_Belgrade_2018.html.\nSYM-OP-IS - Simpozijum o operacionim istraživanjima\nProgram SYM-OP-IS-a se realizuje kroz plenarna predavanja i u okviru tematskih sekcija koje obezbeđuju razmenu ideja i razmatranje relevantnih pitanja kroz dragocene susrete istraživača iz akademske zajednice i prakse, iz zemlje i inostranstva. Osnovni cilj Simpozijuma je razvoj i primena novih metoda, modela i tehnika Operacionih istraživanja. Želimo da podstaknemo članove naučne zajednice da učestvuju u radu neke od mnogobrojnih sekcija i tematskih oblasti Simpozijuma. Raznorodne sekcije koje SYMOPIS obuhvata omogućavaju istraživanje različitih teorijskih i praktičnih mnoštva aspekata Operacionih istraživanja. Više informacija možete da vidite na stranicama klikom na link http://symopis.sf.bg.ac.rs.\nRegionalno Savetovanje TES posvećeno saobraćajnom inženjerstvu i to onom delu sa kojim se danas saobraćajni inženjeri najčešće u radu susreću – softverski alati, indikatori, vrednovanje, upravljanje saobraćajem, nove tehnologije, projektovanje u svetlu novih zahteva, parkiranje, utvrđivanje merodavnih zahteva u našim uslovima i dr.\nStručni seminar - Uloga lokalne zajednice u bezbednosti saobraćaja - u organizaciji Kriminalističko-policijske akademije, MUP RS – Uprave saobraćajne policije, Saobraćajnog fakulteta u Beogradu, Fakulteta tehničkih nauka u Novom Sadu, Organizacije za bezbednost saobraćaja i medije, Srpskog komiteta za bezbednost saobraćaja i Agencije za bezbednost saobraćaja.\nU organizaciji Katedre za terminale u drumskom saobraćaju i transportu, a pod pokroviteljstvom Ministarstva prosvete, nauke i tehnološkog razvoja Republike Srbije, 15. novembra 2013. godine, na Saobraćajnom fakultetu je održano jednodnevno savetovanje pod nazivom „Parkiranje ka održivom transportnom sistemu 2013”.\nX Simpozijum je bio posvećen analizi složenih saobraćajnih nezgoda i prevara u osiguranju. Organizuje se u cilju unapređenja znanja i iskustava u ovoj oblasti.


Podrška javnih ličnosti koaliciji "Da oslobodimo Beograd" - Politika - Dnevni list Danas\nPočetna » Politika » Podrška javnih ličnosti koaliciji „Da oslobodimo Beograd“\n1Piše: FoNet 01. marta 2018. 15.49\nGlumac Goran Šušljik poručio je da glasa za koaliciju oko Demokratske stranke, jer zna da je to „jedina istinska demokratska opcija u Srbiji“, i pozvao građane da učine isto.\n„Oslobodi se straha, zaokruži 4 i oslobodi Beograd, rekao je Šušljik, saopštila je DS.\n„Nisu svi političari prevaranti, opsenari koji od demokratije prave cirkus, a od države privatnu stvar. Postoje stranke iza čijih reči stoje dela i to višedecenijska. Ako ste za vladavinu prava, socijalnu pravdu i Srbiju u Evropi, onda 4. marta zaokružite broj 4, rekao je Marinković.\n„Hajde da oslobodimo Beograd, da oslobodimo Srbiju! Živimo u destrukciji, Srbija nam je propala, a ja mogu da kažem – glasam za DS zato što je najvažnije da se vratimo normalnosti, da živimo normalno“, istakla je Pešić.\nGlumac Branislav Lečić istakao je da sve što je vredno u Srbiji proisteklo je iz DS.\nBeogradski izbori, javne licnosti, koalicija da oslobodimo beogradBeograd\n01. marta 2018. u 16.33\nVesna Pesic,Branislav Lecic…,javne licnosti,vredne i potekle iz DS. Da nije tuzno bilo bi smesno!


Da li i u Požarevcu kamere “love” neregistrovana vozila i vozače kojima je oduzeta dozvola? - Boom93\nDa li i u Požarevcu kamere “love” neregistrovana vozila i vozače kojima je oduzeta dozvola?\nKamere za prepoznavanje registarskih oznaka vozila kojima je istekla važnost registracionih nalepnica, kao i onih vozila za kojima je raspisana potraga, koriste se već nekoliko meseci, a Boom93 je proveravao da li ovu opremu poseduje saobraćajna policija u Požarevcu i da li vozači u gradu koji voze neregistrovana vozila treba da očekuju kazne.\nKako je za Boom93 zvanično potvrđeno iz Policijske uprave Požarevac, saobraćajna policija u Požarevcu ne poseduje kamere za prepoznavanje registarskih oznaka vozila kojima je istekla važnost registracionih nalepnica kao ni onih vozila za kojima je raspisana potraga.\nMeđutim, kontrola saobraćaja u Požarevcu ovim kamerama je u prethodnom periodu ipak urađena.\n“U prethodnom periodu, tačnije od 1. januara 2022. godine na teritoriji koju pokriva Saobraćajna policijska ispostava u Požarevcu, dva puta je vršena kontrola saobraćaja u saradnji sa policijskim službenicima Uprave saobraćajne policije sa vozilima koja poseduju uređaje za automatsku detekciju prekršaja (ADP) gde su tom prilikom sankcionisani vozači koji su bili u prekršaju”, navodi se u odgovoru PU Požarevac.\nKoliko je učesnika zbog ovakvih prekršaja tokom akcije saobraćajne policije kažnjeno, nismo uspeli da saznamo, jer kako nam je objašnjeno svi podaci o prekršajima su prosleđeni direktno Upravi saobraćajne policije.\n„Sistem funkcioniše tako što kamera prepoznaje registarske oznake vozila i poredi ih sa podacima iz baze podataka, a alarm se oglašava ukoliko vlasnik ima zaštitnu meru zabrane upravljanja vozilom. To naravno ne znači automatski da je vozilo u prekršaju, jer ga je potrebno zaustaviti i utvrditi da li je za volanom zaista vlasnik vozila. Ukoliko jeste, isključuje se iz saobraćaja i procesuira kod sudije za prekršaje“, objasnio je ranije za N1 glavni koordinator u Upravi saobraćajne policije major Vladimir Vida.\nKamera istovremeno pokriva dve saobraćajne trake i beleži registarske oznake svih vozila koja prođu. Sistem za svega nekoliko sekundi proverava u bazi podataka da li je i kada vozilo registrovano i ako je sve u redu pojavi se zelena boja na displeju.\nOznakeKamere za prepoznavanje registarskih oznaka Policijska uprava Požarevac Požarevac Uprava saobraćajne policije vozači\n22. februara 2022. u\nI ovako je represija saobraćajne policije maksimalna, još i to da nabave i pun pogodak. Počeo narod da ih zaobilaze a sve ispravno na vozilu i vozač takođe\nBesplatni vrtići, a nema mesta za svu decu\nPoštari u Zemunu najavili obustavu rada, da li će im se pridružiti kolege iz Požarevca?


15/12/2019 - podunavlje.info\nDan: 15. decembra 2019.\nSMEDEREVO, 15. decembar 2019 – Monodrama „Ti odluči, ja ne mogu“, koju je režirao i u kojoj igra mladi glumac Ivan Todorović, biće izvedena u Velikoj dvorani Centra za kulturu Smederevo ovog ponedeljka, 16. Decembra, sa početkom u 20 sati. Tema ove monodrame, koja je kao diplomska predstava premijerno igrana u selu Lugavčini, rodnom mestu Ivana Todorovića, neraskidiva je veza…\nIvan Todorović, MonodramaLeave a comment\nSMEDEREVO, 15. decembar 2019 – Dan smederevskog sporta, manifestacija koja za cilj ima propagiranje bavljenja ovom, za sve i pogotovo mlađe uzraste, najzdravijom aktivnošću, održan je danas u Sportskoj hali Smederevo. Pred drugarima, roditeljima, rodbinom, komšijama i poštovaocima sporta uopšte, predstavilo se gotvo hiljadu mladih sportista iz tridesetak klubova koji deluju u Smederevu i okolini. Mlade sportiste, među njima gotovo…\nDan smederevskog sporta, Mladi sportistiLeave a comment\nBEOGRAD, 15. decembar 2019 – Od ove nedelje, 15. decembra, na srpskim prugama je na snazi novi železnički red vožnje, koji će važiti do 12. decembra 2020. godine, saopštile su Infrastrukture železnice Srbije. Što se tiče relacije Smederevo – Požarevac, recimo, broj polazaka je uvećan za jedan, ali ako ste upućeni na prevoz vozom bolje da se raspitate koji su…\nPolasci, Red vožnje, saobraćaj, Železnice SrbijeLeave a comment\n15. decembar 2019 – Od 1. januara naredne godine počinje primena nove Uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti koja donosi više izmena. Tako će na primer početnici u poslovanju moći elektronskim putem da saznaju da li imaju pravo da posluju kao paušalci i da unapred izračunaju visinu poreza. Umesto akontacionog…\nPaušalci, UredbaLeave a comment\n25/05/2022, 3:04 am


Nastavljaju se turski napadi na teritoriju Sirije - Sputnjik Srbija\n17:07 12.03.2016 Preuzmite kraći link\nNapadi na teritoriju Sirije iz Turske se nastavljaju, saopštio je ruski Centar za pomirenje neprijateljskih strana.\n„U Centar za pomirenje stigle su informacije od žitelja provincije Alep o artiljerijskom napadu na kurdske odrede samoodbrane u oblasti naselja Dakne“, navedeno je u saopštenju koje je objavljeno na zvaničnom sajtu Ministarstva odbrane Rusije.\nBorci iz opozicione formacije Ahrar el šam dva puta su iz raketnih lansera i minobacača gađali položaje kurdskih odreda u četvrti Šejh Maksud u gradu Alepu.\nRuski centar je razmestio dodatnu operativnu grupu za nadgledanje situacije u Alepu i njegovim predgrađima, navedeno je u saopštenju.\nCentar je saopštio da je u protekla 24 sata zabeleženo deset slučajeva narušavanja primirja, u Damasku, Alepu i Hami.\n#SputnjikIntervju: Ruski avioni pacifikuju Tursku u Siriji\nIz oblasti koje su pod kontrolom Slobodne sirijske armije pet puta je otvorena vatra iz artiljerijskog oružja na položaje vladine vojske u Damasku.\nKurdske odrede samoodbrane u oblasti naselja Maranaz, Minik i Ajn Dakna u provinciji Alep napali su iz artiljerijskog oružja borci Slobodne sirijske armije iz pravca Džibrina, Azaza i Kfer Hašera.\nU saopštenju se dodaje da je broj oružanih formacija koje su prihvatile uslove prekida borbenih dejstava u Siriji dostigao 42, a pregovora se sa još tri grupacije u Alepu.\nDogovor o primirju u Siriji postignut je 22. februara na osnovu konsultacija Rusije i Sjedinjenih Američkih Država. Primirje je stupilo na snagu 27. februara u ponoć, a prekid vatre ne važi za DAEŠ, Nusra front i druge organizacije koje su Ujedinjene nacije proglasile terorističkim.\nprimirje u Siriji, teroristi, prekid vatre, Kurdi, Centar za pomirenje neprijateljskih strana u Siriji, Nusra front, DAEŠ, Odredi narodne samoodbrane (JPG), Slobodna sirijska armija, Sirija, Turska


Održana obuka za praktikante u okviru projekata „PRAKSAM III – Uvođenje mladih u svet rada kroz radne prakse“ - Unapređivanje zapošljivosti\nOdržana obuka za praktikante u okviru projekata „PRAKSAM III – Uvođenje mladih u svet rada kroz radne prakse“\nBeogradska otvorena škola (BOŠ) je 27. oktobra 2017. g. organizovala jednodnevnu obuku za praktikante u okviru projekta „PRAKSAM III – Uvođenje mladih u svet rada kroz radne prakse“. Obuci je prisustvovalo 14 praktikanata iz 11 kompanija.\nNa obuci su praktikanti pored prilike da se međusobno upoznaju i razmene iskustva o dosadašnjem toku prakse, mogli da čuju više o temama koje su im značajne za ulazak u svet rada. Sa Tamarom Stanojević, karijernom savetnicom, imali su prilike da porazgovaraju o značaju prakse za njihov dalji razvoj karijere, kao i da dobiju povratne informacije na svoj nastup na intervjuima u procesu selekcije. Jelena Manić Radoičić, programska menadžerka programske oblasti Unapređivanje zapošljivosti, predstavila im je osnovni koncept i tehnike asertivne komunikacije, dok su sa Evicom Kuč, menadžerkom biznis komunikacija BOŠ-a imali prilike da usavrše veštine poslovne komunikacije. Bojana Jevtović, koordinatorka projekata BOŠ-a, predstavila im je metode i tehnike za uspešno upravljanje vremenom.


Buš izrazio želju da krize sa nuklearnim programima budu rešene na miran način\nPredsednik SAD Džordž Buš izrazio je danas u Indoneziji želju da krize sa nuklearnim programima Irana i Severne Koreje budu rešene na miran način i rekao da još nije odlučio da li će povući vojsku iz Iraka.\n"Ova dva režima imaju nuklearne ambicije. Nuklearno oružje u rukama tih režima oslabilo bi sigurnost naroda na Bliskom istoku i u severoistočnoj Aziji", rekao je Buš na zajedničkoj konferenciji za novinare s indonežanskim predsednikom Susilom Bambangom Judhjonom.\nDvojica predsednika su, prema Bušovim rečima, razgovarala o načinima kako bi Međunarodna agencija za atomsku energiju i pregovori velikih sila pružili šansu Severnoj Koreji da na miran i diplomatski način pronađe rešenje za zabrinutost Zapada zbog nuklearnog programa te zemlje. Kada je reč o situaciji u Iraku, Buš je rekao da još nije odlučio da li će povući američku vojsku iz Iraka, dodajući da čeka mišljenje vojske.\nPovodom demonstracija zbog njegovog dolaska u Indoneziju, Buš je rekao da su one samo znak zdrave demokratije.\n"Pozdravljam društvo u kojem su ljudi slobodni da izraze svoje mišljenje", rekao je Buš koji se nalazi u poseti najvećoj muslimanskoj zemlji na svetu. Indonežanski predsednik, blizak Bušov saradnik u ratu protiv terorizma, pozvao je ostale zemlje da više doprinesu smirivanju sukoba u Iraku.\n"I međunarodna zajednica mora da bude odgovorna za rešavanje problema u Iraku", a ne samo SAD, rekao je Judhojono.


29 septembar, 2018\nFejsbuk je saopštio da je hakovanje naloga 50 miliona korisnika veliki korak unazad za tu kompaniju u periodu kada radi na tome da povrati poverenje korisnika u vezi sa tim kako tretira njihove podatke.\nSaopšteno je da su hakovani log-in podaci za skoro 50 miliona korisnika, a Fejsbuk je iz predostrožnosti od dodatnih 40 miliona tražio da se ponovo uloguju. Fejsbuk je ove upade prijavio nadležnim organima.\nIpak, nije rečeno da li su ukradene neke od informacija korisnika. Neki korisnici Fejsbuka će morati da otvore Fejsbuk ili Instagram naloge sa drugih linkova.\nSavet korisnicima koji je objavio jedan od šefova kompanije za bezbednost na internetu "McAfee" Geri Dejvis je da se promene podaci za logovanje u nalog.\nIz Fejsbuka je saopšteno da je napad bio veoma širokog dometa i da nije ciljana nijedna zemlja posebno.\nFokus na izbore\nNapad se dogodio nekoliko nedelja pred zakazane Kongresne izbore u Americi, na šta je Fejsbuk dodatno fokusiran.\nViše od 300 zaposlenih je u potrazi za lažninm nalozima koji šire dezinformacije, a kojima je upravljano iz stranih država sa ciljem da se utiče na američke birače.\nA skoro dve milijarde korisnika je pogođeno kada je njihove podatke, neovlašćeno, u svrhu političke kampanje prikupljala "Kembridž Analitika". Fejsbuk je tada obavestio korisnike za koje je utvrđeno da je "Kembridž Analitika" uzela njihove podatke u jeku kampanje za predsedničke izbore u SAD.\n"Naša odgovornost je da zaštitimo vaše podatke, i ako to ne možemo - ne zaslužujemo vas", rekao je tada osnivač Fejsbuka Mark Zakerberg.


Sledeći korak srpskog zadrugarstva – osnivanje Nacionalnog tima za spas sela Srbije - Agro TV\nSledeći korak srpskog zadrugarstva – osnivanje Nacionalnog tima za spas sela Srbije\nZa razvoj srpskog sela iz budžeta je ove godine izdvojeno nešto više od 700 miliona dinara, a ministar zadužen za regionalni razvoj Milan Krkobabić najavio je da će konkurs za odobravanje bespovratnih podsticajnih sredstava novoformiranim, postojećim i složenim zadrugama biti raspisan u prvom kvartalu.\nKrkobabić je rekao da će ove godine prednost u dobijanju novca imati projekti koji predlože kvalitetne proizvode, jer „cilj je da Srbija ne bude samo izvoznik primarnih proizvoda, već proizvoda koji predstavljaju brend, oznaku geografskog porekla, nešto što je prepoznatljivo iz Srbije“.\n– Hoćemo da odaberemo najbolje projekte. Oko 70 zadruga u 70 sela može da računa na ta bespovratna sredstva, a prioritet će imati rubna, brdsko-planinska i nerazvijena područja, ali i nešto što je novo – rekao je Krkobabić na sastanku povodom priprema za formiranje Nacionalnog tima za spas sela Srbije.\nOn podseća da je prošle godine za razvoj sela utrošeno nešto manje od 800 miliona dinara, da je više od 70 zadruga dobilo podsticajna sredstva, među kojima su dve složene zadruge, u Vojvodini i Zapadnoj Srbiji, čije je formiranje koštalo pola miliona evra.\nSložene zadruge su, ističe, pravac kojim bi zadrugarstvo u Srbiji trebalo da ide.\nDa je takav tim, koji će biti sastavljen od stručnih ljudi, zaista potreban, ističe Krkobabić, ukazuju alarmantni podaci.\n– To su podaci koji oslikavaju stanje u srpskom selu. Hoćemo da Srbiju čini 4.700 mesta, ne tri ili četiri grada, mi hoćemo da nemamo građane prvog i drugog reda – podvukao je Krkobabić.\n– Želja je da taj proces zaustavimo, da pokušamo da mladi počnu da se vraćaju na selo, a to se samo može jednom osmišljenom politikom, koja je dobro definisana u svim detaljima. Formiranjem Nacionalnog tima za razvoj sela praktično želimo da krenemo u obnovu srpskog sela – podvukao je akademik.\nOn ističe da Srbija ima sve prirodne resurse, slične Austriji ili Švajcarskoj, ali i vredne i poštene ljude koji u jednom periodu nisu imali uslova da se razvijaju.\nPovodom priprema za formiranje Nacionalnog tima za spas sela Srbije, ministar zadužen za regionalni razvoj Milan Krkobabić razgovarao je i sa članom Odbora Branislavom Ulanom, predsednicima zadružnih saveza Srbije i Vojvodine Nikolom Mihailovićem i Radisavom Jovanovom i stručnjakom za voćarstvo Zoranom Keserovićem.


Izvor: Capital.ba, 26.Mar.2020, 14:38\nBANJALUKA – Premijer Republike Srpske, Radovan Višković, nakon 64. sjednice Vlade RS, izjavio je da je Vlada donijela odluku o privremenom odgađanju plaćanja poreskih obaveza. -Obaveze po osnovu poreza na dobit, sve naknade koje proističu iz završnog računa, koje su privredni subjekti u RS po zakonu bili dužni da urade do 31. marta 2020. godine privemeno se odgađaju do 30. juna. Obaveza po osnovu poreza na dohodak za 2019. koje treba da plate do 31. marta odlažu se do 30. juna. Svi subjekti koji traže ovu olakšicu za svoje preduzeće, obavezni su da Poreskoj upravi RS podnesu pisanu izjavu i dobiju odobrenje – rekao je Višković. Premijer je dodao da će odluka Vlade biti da poslodavci koji su najviše pogođeni vanrednim mjerama...\nRadio Slobodna Evropa: Vlada RS odlaže naplatu poreza privrednicima\nBANJALUKA - Premijer Republike Srpske Radovan Višković informisao je danas članove Glavnog koordinacionog tima da je Vlada donijela odluku o odgađanju plaćanja rata kredita prema Investiciono-razvojnoj banci (IRB) do 30. juna, s ciljem ublažavanja poteškoća s kojima se privredni subjekti ..


eKnjiga Selenium selectors cheat sheet\nPreuzmite eKnjigu "Selenium selectors cheat sheet"\nVaši su podaci sa nama sigurni\nDo pre nekoliko godina, u IT svetu je dominirao razvoj web aplikacija. Današnje tržište preuzele su mobilne aplikacije, a za i jedne i druge testiranje provodimo ručno ili uz pomoć skripti. Automatizacija je pristup koji testerima olakšava i skraćuje deo posla i dodatno osigurava da je proizvod kvalitetan i bez grešaka. Međutim, za dobro postavljanje automatizovanih testova potrebno je razumevanje različitih tehnologija i programskih jezika. Neki od njih su CSS, HTML, DOM i Selenium, a grafički prikaz za njihovo bolje razumevanje i uspešno referenciranje između njih možete pronaći u ovoj eKnjizi.\nOvaj dokument namenjen je programerima i testerima koji žele da se bolje upoznaju sa testiranjem web aplikacija i automatizacijom, onima koji već rade sa automatskim testovima ali im treba pomoć sa programskim jezicima i svim osobama odgovorim za testiranje softvera unutar organizacija.\nBudite sigurni u efikasno i uspešno tesitranje sa ovim malim trikovima.\nQuality House je outsourcing i konsultantska kompanija za testiranje softvera, a najiskusniji softver testeri među nama kao predavači dele svoje znanje kroz obuke koje su akreditovane od strane SEETB-a.\nU svom portfoliju, koji neprekidno unapređujemo i obogaćujemo, Quality House nudi veliki broj kurseva, koji su uskladjeni sa programima razvijenih od strane organizacija poput ISTQB IREB i CMAP.


"ZNAJU U HOFENHAJMU O ZVEZDI, ALI SU ME I PONEŠTO PITALI" Gaćinović veruje u kvalitet svog tima: Da prođemo dalje, a i crveno-beli - Sportal\nPetar Lazić - Vest objavljena: 15:00 - 22.10.2020\nSem toga što su Sebastijan Henes i ostali članovi stručnog štaba tima sa Rajn Neker arene mogli svašta o prvaku Srbije da saznaju od Gaćinovića, ovaj fudbaler bi mogao da bude jedan od bitnijih u trenutnom delu sezone kada zbog virusa Kovid nema prve udarne igle tima Andreja Kramarića.\nGaćinović je u razgovoru za Blic otkrio da su se iz bundesligaša informisali o Zvezdi kod njega, ali ne previše pošto već dosta toga znaju o srpskom timu koji je u prethodnih par godina često dolazio u Nemačku zbog mečeva evropskih takmičenja, gostovao je Kelnu i Bajern Minhenu.\nHofenhajm je klub star 121 godinu, ali je debi u evropskim takmičenjima imao tek 2017. kada su počele "zlatne godine" kluba. Tada su bili četvrti u Bundesligi ali nisu uspeli da izbore Ligu šampiona pošto ih je u plej-ofu izbacio Liverpul. Takmičili su se u grupnoj fazi Lige Evrope, sezonu kasnije u grupnoj fazi Lige šampiona i ovo im je tek treće učešće u jednom evropskom takmičenju, ali čini se sa dobrim šansama da prvi put u istoriji prođu grupu.\n- Svi su uzbuđeni u klubu. U Hofenhajmu je sjajna atmosfera pred početak utakmica u grupnoj fazi Lige Evrope, svi igrači se raduju novim evropskim mečevima i potencijalnom ispisivanju novih stranica naše istorije - počeo je priču za "Blic" Mijat Gaćinović.\nZa razliku od nemačkog kluba, Crvena zvezda koji je prvi rival u Ligi Evrope Hofenhajmu, ima veliku istoriju igranja evropskih takmičenja. Nemci su zbog toga izrazili i poštovanje Zvezdi na društvenim mrežama uoči utakmice, a prema rečima srpskog reprezentativca znaju puno o prvaku naše zemlje.\n- Većina ljudi ovde zna o kakvom se klubu radi, ali su me i pored toga dosta ispitivali o Crvenoj zvezdi u prethodnom periodu što smatram da je normalna stvar jer znaju da sam iz Srbije. Uglavnom je na pomen Zvezde svima u Hofenhajmu prva asocijacija bila vezana za navijače crveno-belih za koje su čuli i u Nemačkoj, daleko od toga da su im i fudbalske stvari bile nepoznate.\nGaćinović ne krije svoje i mišljenje saigrača, već govori kako svoj klub smatra favoritom u grupi, a da bi do naredne faze mogli i crveno-beli.\n- Prve zacrtane ambicije u Ligi Evrope su nam da se plasiramo u narednu fazu, odnosno da uspešno odigramo grupu i odemo dalje. Saglasan sam sa ocenom da smo favoriti u grupi, ali ne verujem da će nam biti lako. Najpre da se plasiramo dalje, pa ćemo ići korak po korak. I Gent, i Crvena zvezda, i Slovan Liberec su nezgodni protivnici i realno je da budemo prvi posle šest utakmica, a bilo bi dobro i Zvezda da prođe dalje.\nVeliki peh za Sebastijana Henesa i ceo tim jeste izostanak Andreja Kramarića koji se sa reprezentativne pauze iz Hrvatske vratio pozitivan na korona virus. Sa šest pogodaka iz četiri kola u kojima je Hrvat igrao tri utakmice je taj fudbaler drugi najbolji strelac Bundeslige.\n- Izuzetno mi je žao što Andrej neće igrati protiv Crvene zvezde, i te kako nam je falio prošlog vikenda u šampionatu protiv Borusije Dortmund. Nije nam drago što ne može da igra, a posebno njemu. Ipak je trenutno najvažnije to što se oseća dobro, da se oporavi kako treba i vrati što pre na teren te nastavi sa izvanrednom sezonom koju ima.\nHofenhajm je zaslužan za najsenzacionalniju utakmicu ove sezone pošto je krajem prošlog meseca porazio prvaka Evrope Bajer sa 4:1 kod kuće. Akter tog meča bio je i Mijat Gaćinović koji je u igru ušao sredinom drugog poluvremena.\n- Neverovatan je osećaj jer je to ipak trenutno najbolja ekipa na svetu. Veliki je uspeh na takav način pobediti Bajern Minhen. Izuzetno smo bili zadovoljni tom utakmicom i to nam je zacrtan model kako treba da igramo stalno.\nAkter još jednog bitnog meča u prethodnom periodu bio je Gaćinović, u Oslu kada je Srbija izborila finale baraža za plasman na Evropsko prvenstvo pobedom od 2:1 nad Norveškom. Uprkos što su "orlovi" u poslednjem okupljanju imali i poraz od Mađarske i remi sa Turskom u Ligi nacija, Gaćinović ga je zbog meča sa Norveškom ocenio odličnim.\n- Utisci su odlični, pobedili smo u najvažnijoj utakmici i pokazali odličnu igru tada, protiv Norveške. Mislim da će duel sa Škotskom u finalu baraža kod kuće biti još teži jer je ulog ogroman i odlučuje se o odlasku na Evropsko prvenstvo. Očekujem da će Škoti biti nezgodni, ali verujem da ćemo pružiti dobru pariju i da ćemo uspeti da odemo na kontinentalni turnir što je najvažnije - zaključio je Gaćinović.\nEvropski fudbal Mijat Gaćinović FK Hofenhajm FK Crvena zvezda


“JAVNE NABAVKE NA KLIK”\nSkoro 2000 aktivnih korisnika portala CEJN\nNa elektronskom sistemu za javne nabavke u Crnoj Gori CEJN čija primena je počela 1. januara ove godine, do sada je registrovano čak 1.872 aktivnih korisnika, što su izuzetno dobri rezultati za vremenski period.\nCrnogorske elektronske javne nabavke CEJN je kreirala kompanija Belit kao rezultat projekta “Implementacija elektronskog sistema javnih nabavki” Ministarstva finansija i socijalnog staranja Crne Gore i Direktorata za politiku javnih nabavki, koji je počeo 2018. godine uz podršku Evropske komisije (EK) i finansiran iz IPA sredstava.\nSistem omogućava efikasnije javne nabavke koja raspisuju sva budžetska tela u Crnoj Gori, uz pojednostavljenje postupka i veću transparentnost procesa, sve u cilju uspešnijeg upravljanja javnim finansijama u ovoj zemlji.\nDo 1. marta 2021. godine na portalu CEJN je objavljeno ukupno 359 tendera, 102 ugovora, 6.534 dokumenata, ubačeno je 9.903 fajlova i predato 494 ponuda. Od ukupnog broja aktivnih korisnika, registrovano je 635 naručioca i 719 ponuđača. Registracija se vrši popunjavanjem registracionog formulara, kao i registracijom na http://cejn.gov.me. Sistem nudi pregled aktuelnih postupaka, planova, i opciju na engleskom jeziku.\nU toku je medijska kampanja Ministarstva finansija i socijalnog staranja u Crnoj Gori pod sloganom “Javne nabavke na klik” kojom se pozivaju sva preduzeća da se registruju na novi elektronski sistem javnih nabavki, čime se očekuje da broj registrovanih korisnika u narednom periodu bude značajno povećan.\nTakođe, o svim aktuelnostima možete se informisati i na zvaničnoj instagram stranici @e_nabavke.


Nemci zainteresovani za novu crnogorsku avio-kompaniju - Sputnjik Srbija\n11:33 18 April 2021\n07:13 31.12.2020 Preuzmite kraći link\nNakon vesti o osnivanju nove avio-kompanije u Crnoj Gori, oglasili su se i potencijalno zainteresovani partneri za taj projekat, pišu podgorički mediji.\nAmbasador Nemačke Robert Veber posebno je zainteresovan za aktuelnu situaciju u vezi sa Montenegro erlajnsom kao i za dalje planove vlade koji se ticu osnivanja nove nacionalne avio kompanije, saopšteno je na sastanku Vebera sa ministrom finansija i socijalnog staranja Milojkom Spajićem.\nVeber je istakao da turizam predstavlja veoma značajnu granu crnogorske privrede, te da zbog toga treba obezbediti dobru transportnu povezanost Crne Gore sa ostatkom Evrope.\n“Spajić je istakao da je Crna Gora dominantno turisticka avio-destinacija, zbog čega je neophodno da nova avio kompanija, čije poslovanje će morati da bude zakonito i ekonomski održivo, bude što pre osnovana. On je informisao sagovornika o merama za podršku privredi u cilju ublažavanja negativnih efekata pandemije koronavirusa, a koje su dogovorene sa poslovnim bankama”, rekli su u Ministarstvu, prenosi portal CDM.\nCrnogorski ministar kapitalnih investicija Mladen Bojanić izjavio je da će vlada danas poceti proces osnivanja nove avio-kompanije.\nBojanić je najavio da će se nova kompanija zvati “2 Montenegro”.\nDo toga je došlo nakon što je sastanak povodom iznalaženja mogućnosti za opstanak crnogorske avio-kompanije Montenegro erlajns završen bez rezultata.\nkompanija, Crna Gora


Minimalac je bio 15 i po hiljada pre nego što sam postao predsednik Vlade - Istinomer\n„Lakše je da se živi sa 35 hiljada, nego sa 15 i po hiljada dinara, koliko je bilo pre nego što sam postao predsednik Vlade (…) 15 i po hiljada je bio minimalac pre sedam, osam godina”\nhttps://www.istinomer.rs/izjava/minimalac-je-bio-15-i-po-hiljada-pre-nego-sto-sam-postao-predsednik-vlade/ 2021-07-08 1 5 0 Neistina Istinomer\n„Ko u Srbiji uspe da uštedi bilo šta od minimalca zaslužuje Nobelovu nagradu za ekonomiju i mesto ministra finansija”, rekao je glavni i odgovorni urednik nedeljnika NIN Milan Ćulibrk za Istinomer u septembru 2018. godine.\nKako građani žive i preživljavaju sa minimalnom zaradom, Istinomer je već pisao, a ovoga puta proveravali smo brojke koje je saopštio predsednik Aleksandar Vučić tokom višečasovnog gostovanja u emisiji Ćirlica. Tom prilikom, najavio je „značajno povećanje“ plata i obećao da će se do kraja godine doneti odluka i o povećanju minimalne zarade.\n„Pokušaćemo, razgovarao sam sa Anom i Sinišom tri dana, tri dana smo mi sedeli (…) i razgovarali o tome šta da radimo sa minimalcima i platama. Želimo da minimalac povećamo tako da pokušamo da on bude više, ako smem da kažem u ovom trenutku, od 35 000 dinara“.\nOvo obećanje o povećanju minimalne zarade ispratio je i ono učestalo – „prvi put u istoriji Srbije“.\n„Što bi značilo prvi put u istoriji Srbije da onaj ko ima minimalac u Srbiji nema platu ispod 300 evra. (…) Lakše mu je da živi sa 35 000, nego sa 15 i po hiljada dinara, koliko je bilo pre nego što sam postao predsednik Vlade, 15 i po hiljada je bio minimalac“, rekao je predsednik.\nI onda „podsetio”:\n„To je drastično pomeranje standarda i posebno smo brinuli o siromašnim ljudima, o ljudima koji su imali najniži standard, tim ljudima koji su počeli sa 15 i po hiljada pre sedam, osam godina da danas dođu do 35 hiljada to je ogromno povećanje, to je 130 posto“, naglasio je Vučić.\nIstinomer je proverio sve ove tvrdnje.\nDakle, trenutno, minimalna neto zarada u Srbiji iznosi: 32.371,68, odnosno minimalna cena rada po satu iznosi 183,93 neto.\nAleksandar Vučić je postao predsednik Vlade nakon pobede Srpske napredne stranke na parlamentarnim izborima 2014. godine, Vlada je formirana u aprilu te godine.\nPodsetimo, 24. septembra 2014. godine upravo Vlada koju je predvodio Vučić donela je odluku da se od januara 2015. godine povećala minimalna cenu rada po satu na 121 dinar. Aleksandar Vučić u svom gostovanju tvrdi da je minimalna zarada bila 15 i po hiljada i to pre sedam ili osam godina.\nPovodom praznika rada, Mario Reljanović, naučni saradnik na Institutu za uporedno pravo, rekao je za Istinomer da je poražavajuća činjenica da radnik koji radi sa punim radnim vremenom može vrlo lako da bude u riziku od siromaštva\n“Najsvežija istraživanja pokazuju da je minimalna zarada u Srbiji, kao i u regionu, nedovoljna da pokrije najosnovnije potrebe porodice, čak ne doseže ni do trećine potrebnih sredstava za redovan život”, rekao je Reljanović.\nUvećaćemo minimalnu cenu rada\nadmin 14. 9. 2016.\nMilijana Rogač 10. 2. 2020.\nOd predsednika Vučića Istinomer ni ovoga puta nije dobio obrazloženje njegove izjave. Dakle, minimalna plata, u trenutku kada je predsednik postao premijer iznosila je 20 hiljada i 240 dinara neto; godinu dana pre i u godini kada je preuzeo funkciju bila je oko 20 hiljada dinara Iznos koji on spominje poslednji put je isplaćen u februaru 2011. godine, tako da njegova izjava dobija ocenu – neistina.\nNaslovana fotografija: Istinomer / Zoran Drekalović\nAleksandar Vučić povećanje plata Srpska napredna stranka "Ćirilica" minimalna cena rada Plata Minimalna zarada


Houra: "Prljavo kazalište" nije tražilo specijalno obezbjeđenje za koncert u Beogradu\nFrontmen Jasenko Houra izjavio je večeras da će hrvatski bend "Prljavo kazalište" na koncertu u Beogradu odsvirati i pesmu "Ruža hrvatska". "Set lista je set lista, koncert je postavljen. Ne znam zašto je ona jadna (pesma) toliko upitna", rekao je Houra za Radio-televiziju Vojvodine. Dodao je da "Prljavo kazalište" nije tražilo nikakvo specijalno obezbeđenje na koncertu u Beogradu 22. decembra, niti je grupa razmišljala da otkaže koncert. "U Beograd dolazimo iako znamo da, naročito sada nakon oslobađajuće presude hrvatskim generalima, ima onih koji baš ne bi voljeli da nas vide u Srbiji", kazao je Houra. Ocenio je da su "ljudi umorni" od prošlosti i ratova. "Prljavo kazalište" je poslednji put nastupilo u Srbiji pre 26 godina. Nakon Beograda, oni će marta iduće godine svirati i u Novom Sadu.


Tužba protiv Grada Beograda zbog diskriminacije – GayEcho\nGej lezbejski info centar podneo je pritužbu Povereniku za zaštitu ravnopravnosti protiv Sekretarijata za informisanje Grada Beograd zbog diskriminacije LGBT populacije.\nTabloidi ALO, Srpski telegraf i Informer su stalni „gosti“ Saveta za štampu zbog kršenja profesionalnih i etičkih standarda i u više navrata su javno opomenuti zbog kršenja Kodeksa novinara Srbije, i nisu preduzeli nikakve aktivnosti kojim bi se garantovalo da se slični slučajevi neće ponoviti, već naprotiv, nastavljaju sa istom praksom, što je od strane Grada Beograda nagrađeno sa ukupno 15 miliona dinara.\nPored podrške tabloidima koji krše prava LGBT populacije, Grad Beograd je diskriminisao LGBT populaciju i time što nije podržao nijedan LGBT projekat, iako je u uslovima konkursa navedene da predloženi projekti treba da između ostalih doprinose unapređenju pripadnika LGBT populacije. Ovo postaje zabrinjavajuća praksa gradskih i državnih institucija, gde se uprkos eksplicitnim uslovima konkursa i Akcionim planom za suzbijanje i prevenciju diskriminacije Vlade Republike Srbije, ne podržavaju LGBT projekti.\n« Naučnici: Muškarci bi već “sutra” mogli da zatrudne\nNakon moždanog udara postao gej? »


Lov i ribolov - datum: 2019-03-04 LOVAČKO DRUŠTVO „CETINJE” Hajkom uspješno završili sezonu\nLovačko društvo „Cetinje” prošle nedjelje organizovalo je hajku na predatore na području Njeguša, čime je završena lovna sezona u lovištu „Cetinje“.\n-Hajka je bila uspješna i protekla je u duhu tradicije našeg najstarijeg lovačkog društva i njome je rukovodio dugogodišnji član lovačkog društva „Cetinje” iskusni lovac Mili Pravilović – navode iz tog Lovačkog društva.\nNaime, u poslednje vrijeme predatori nanose velike štete stočnom fondu na području opštine Cetinje, naročito na Njegušima, gdje je u jednom čoporu vukova primjećeno čak 19 jedinki, pa su se mnogi stočari više puta obraćali Lovačkom društvu za pomoć.\nTakođe, stručna služba Lovačkog društva „Cetinje” evidentirala je da je brojnost predatora, naručito vukova i lisica, na području lovišta „Cetinje” kojim gazduju, znatno veća od optimalne.\nU takvom stanju oni su velika prijetnja i uzgojnim populacijama divljači, naročito u periodu reprodukcije divljači koji je pred nama.\nZbog takvog ukupnog stanja kao i tradicije Cetinjskih lovaca koji kraj sezone obilježe okupljanjem i zajedničkim druženjem, iskorišćena je prilika da lovci zadnjeg lovnog dana u sezoni, u ranim jutarnjim časovima, naprave hajku na predatore i time značajno pomognu stočarima na zaštiti stočnog fonda koji je u ovo doba godine na ispaši na otvorenom prostoru i koji je na meti predatora, kao i očuvanju novog priraštaja uzgojnih populacija divljači na području Njeguša.\nKao što običaji nalažu lovci su nakon izvršenih aktivnosti upriličili zajednički doručak i druženje uz lovačke priče i evociranje uspomena iz protekle sezone, kao i da naprave planove za buduće aktivnosti koje slijede shodno protokolu rada Društva.


Beta 23. maja 2017. 12:10\n„Izabraću na osnovu moje karijere, karijera mi je najvažnija. U godinama sam u kojima moram da igram i to će biti na prvom mestu. Nemam 35 ili 36 godina da moram da vodim računa o svom telu, još moram mnogo da učim. Ove godine sam se probio, a sada ide najvažniji korak, potvrda. Samo ja odlučujem i neću otići tamo gde bi mogli da me nateraju da odem“, rekao je Mbape, preneo je Omnisport.\n„U fudbalu je sve moguće, od trenutka kada počneš da radiš i veruješ u svoje kvalitete. Uvek sam verovao u sebe, nije bilo dovoljno samo da to želiš, moraš sebi da omogućiš uspeh. Nisam znao da će se to dogoditi ovako brzo, ali sam to želeo“, rekao je Mbape.


Kanzas - LA Galaksi\n[ Juni 25, 2019 ] Tiket dana (utorak, 25.06.2019) Tiket dana\n[ Juni 24, 2019 ] Tip dana: Tre Pene – Santa Koloma: Počinje Liga šampiona! Tip Dana\n[ Juni 24, 2019 ] Tiket dana (ponedeljak, 24.06.2019) Tiket dana\n[ Juni 24, 2019 ] Tip dana: Čile – Urugvaj: Ko će sa prvog mesta u nokaut fazu? Tip Dana\n[ Juni 23, 2019 ] Tiket dana (nedelja, 23.06.2019) Tiket dana\nČetvrtak, 30/05 - Fudbal, SAD, MLS\n30/05Sporting Kanzas Siti vs LA Galaksi1X2tip: 2\nU sredu nas očekuje vanredno kolo u MLS-u, a za vas smo izdvojili jedan od najzanimljivijih susreta u kom će se sastati Kanzas i LA Galaksi. Meč između ove dve ekipe je na programu od 02 časa i 30 minuta iza ponoći.\nSigurno je da smo svi očekivali dosta bolje partije Kanzasa ove sezone, ali situacija je takva da se trenutno ova ekipa nalazi na pretposlednjem mestu zapadne konferencije. Ipak, valja svakako napomenuti da je Kanzas u prošlom kolu odigrao jednu od najboljih partija u ovogodišnjem izdanju MLS-a pošto su na svom terenu savladali odlični Sijetl sa 3:2 u jednom zaista fantastičnom meču. Ipak, pre toga je ova ekipa dugo bila bez pobede pa otud i ne čudi plasman na pretposlednju poziciju na tabeli.\nAko uzmemo u obzir da je Galaksi prošle sezone ostao bez plasmana u plej of, onda svakako možemo pričati da je ovo za sada dosta dobra sezona. Međutim, u poslednje vreme ekipa za koju nastupa Zlatan Ibrahimović ne igra baš najbolje jer su u poslednjih pet kola doživeli čak četiri poraza uz pobedu u prošlom kolu na gostovanju kod Orlanda koji retko gubi na svom terenu. Mora se priznati da je Galaksi na poslednja dva meča bio lišen usluga Ibrahimovića koji je odrađivao suspenziju zbog crvenog kartona. Trenutno se LA nalazi na odličnom trećem mestu na tabeli.\nKanzas ima dosta problema ove sezone i čudi što se nalaze na pretposlednjem mestu na tabeli. Na sve to, ova ekipa ima i velikih problema sa odustnim fudbalerima, pa je sigurno da je ovo lepa prilika za goste iz LA da novom pobedom još više poboljšaju svoj plasman na tabeli koji je i ovako izuzetno dobar. U tim Galaksija se vraća i Zlatan Ibrahimović posle dva meča suspenzije i zbog svega toga dajemo veću prednost gostima u ovom susretu i predlažemo vam da odigrate 2 koju kladionica 10bet plaća sa kvotom 3.75.


Beč: Festival na Dunavskom ostrvu - 600 sati muzike - Dan u Beogradu\nNaslovna » BG špijun » Svetske prestonice » Beč: Festival na Dunavskom ostrvu – 600 sati muzike\nBeÄ: Festival na Dunavskom ostrvu (foto: Manuel Domnanovich)\nBeč: Festival na Dunavskom ostrvu – 600 sati muzike\nNeko drugi 28. maj 2018. Svetske prestonice Postavite komentar\nNajveći evropski festival na otvorenom održaće se ove godine od 22. do 24. juna na Dunavskom ostrvu u Beču.\nCeo muzički program trajaće ukupno 600 sati, a za odličnu atmosferu pobrinuće se predstavnici svih muzičkih pravaca, od panka, elektronske i rok muzike do hip-hopa i šlagera.\nNa ukupno jedanaest bina istovremeno će nastupati mnogi internacionalni i domaći bendovi, izmeđuostalog Fedde le Grand, Münchener Freiheit i Wiener Blond.\nMeđu izvođačima se nalaze neka od najpoznatijih muzičkih imena: bend Portugal The Man, koji iza sebe odnedavno ima i nagradu Gremi za najbolje grupno izvođenje hit pesme Feel it Still, i nemačka hip-hop grupa Antilopen Gang koja je ostvarila veliki uspeh sa svojim prošlogodišnjim albumom „Anarchie und Alltag“ (Anarhija i svakodnevica).\nPored više od 200 živih nastupa na Dunavskom ostrvu se ovog juna organizuju i razne dečje i sportske aktivnosti.\nZa posetioce će na raspolaganju biti karaoke-bina, a najhrabriji među njima će pored raznovrsnog muzičkog programa moći da isprobaju vratolomije kao što su „bag jump“, skakanje sa 3,5 metra na vazdušni jastuk, ili „stage flying“, letenje iznad publike na visini od 160 metara.\nPovodom 35. festivala organizatori na ostrvu očekuju oko tri miliona posetilaca.\nViše informacija pronađite OVDE. (EuroComm)\nTagoviaustrija beč bg špijun dunavsko ostrvo svetske prestonice\nPrethodni Uskoro novi pravilnik za veću bezbednost dece na igralištima\nSledeći UK „Parobrod“: Nastupiće češki gudački kvartet Epoque


Amerikanci u panici: Dve trećine američkih lovaca NE MOŽE DA LETI | Vestinet.rs\nPočetna SVET\tAmerikanci u panici: Dve trećine američkih lovaca NE MOŽE DA LETI\nAmerikanci u panici: Dve trećine američkih lovaca NE MOŽE DA LETI\nMoran je opisao vazdušnu flotu kao „premorenu i ostarelu“ i rekao da ona oseća težinu budžetskih rezova koje su sproveli kongres i Obamina administracija.\nMeđutim, Piter Singer, strateg iz Vašingtona, rekao je da „su problemi kulminacija niza odluka i nastavak šutiranja konzerve niz put, od budžetskih problema Kongresa do pretpostavke Pentagona da će uskoro doći do zamene aviona“.\nF/A 18 hornets često je opisivan kao okosnica avijacije i dizajniran je da ima vek trajnja od oko 6.000 sati leta. Danas se avioni „rastežu“ i lete između 8.000 i 9.000 sati, a to je rezultat budžetskih ograničenja i kašnjenja pete generacije aviona „F-36 Joint Strike Fighter“-a.\n– Realnost je da ne možete da popravite probleme u vojsci bez spremnosti da stavite van snage Akt o kontrolisanju budžeta iz 2011. Do sada, republikanci nisu pokazali bilo kakav plan u vezi sa tim – rekao je Smit za CNN.\nSJAJNA VEST: Novak i Jelena Đoković čekaju drugo dete!


Fabrika skroba i energije u ugašenoj šećerani - Bizlife.rs\nFabrika skroba i energije u ugašenoj šećerani\n16:10 Zrenjanin, 29/11/2011\nNovosadska „Viktorija grupa“ kupila je, posle stečaja, za 400 miliona dinara ostatak nekadašnje Šećerane na dobroj lokaciji, udaljenoj dva kilometra od centra Zrenjanina , a svega kilometar od postojeće Skrobare, u stečaju.\nNova članica novosadse komapnije nazvana je „Viktororija starč“ ( strarč-skrob) i do sada je zaposlila 15 radnika koji ucestvuju u izboru savremene opreme za fabriku skroba i sirupa.\nPrema proračunima iz kompanije “Viktoria starch“ će za tri godine otplatiti investiciju od 50 miliona evra, što zvuči neverovatno u odnosu na dosadašnju praksu.\nKurjak kaže da će rentabilnoj proizvodnji skoba i sirupa umnogome dopineti još jedna nova članica kompanije, “Viktorija green energy“, sa postrojenjima za paletiranje biomase .\n„To je postrojenje za proizvodnji energije od slame – ostataka pšenice i soje i od stabljika kukuruza, čega na banatskom poljima ima u izobilju, pa je već ove godine otkupljeno 70.000 tona sirovine „ kaže direktor marketinga.\nPokretanjem pogona za paletiranje, biće obezbeđen jeftin energent za rad zrenajiniske fabrike skroba, bečejskog „Sojaproteina „ fabrike “Viktorija Oil“ u Šidu, a značajan deo će biti usmeren u izvoz.\nU “Viktorija grupi” su izračulani da će objedinjeni sistem nabavke materijala, prerade sirovina, repromaterijala i proizvodnje, značajno umanjeti troškove poslovanja, a veliku koristist će imati i poljoprivrednici, jer je do sada biomasa ostajala neiskorišćena, često i paljena na njivama.


Arselor Mital Prijedor: Sindikat strijepi za sudbinu zaposlenih | Banjaluka.net\nArselor Mital Prijedor: Sindikat strijepi za sudbinu zaposlenih\nSindikat preduzeća “Arselor Mital Prijedor” saopštio je danas da strepi za sudbinu 850 zaposlenih radnika ove kompanije, ali i drugih preduzeća koja su direktno ili indirektno vezana za rad ove kompanije.\n– To su željeznice Republike Srpske i FBiH, `Elektroprivreda Republike Srpske`, `M:tel`, `Arselor Mital Zenica`, toplane i sva ostala preduzeća koja zavise od ove kompanije – ističe se u saopštenju.\nSindikat napominje da je “Arselor Mital Prijedor” do sada uvijek na vrijeme izvršavao sve obaveze prema radnicima i da radnicima ništa ne duguje.\n-U saradnji sa sindikatom kompanija je potpisala sva neophodna akta kojima se reguliše radno-pravni status radnika i uvijek ih se pridržavala- dodaje se u saopštenju.\nSindikat navodi da dobija zahtjeve od radnika da idu raditi u druge zemlje gdje postoje rudnici ili željezare ove kompanije, a sve po cijenu iseljenja kompletnih porodica.\n-Ova ideja ima i pravni osnov u potpisanim internim aktima kompanije i sindikata, ali se nadamo da će to biti posljednja opcija za spas radnika i da će političari u Republici Srpskoj shvatiti da međusobne svađe mogu izazvati samo kontraefekat koji nikom nije u interesu- navodi se u saopštenju.\nSindikat ocjenjuje da ponašanje aktera priče o “Arselor Mitalu Prijedor” nije signal za bilo kakve domaće niti strane investicije.\n-Ukoliko postoje nesporazumi sa našom kompanijom, pustite to struci da rješava. Naša poruka je stvarajte povoljan ambijent za život i rad, očuvajte postojeća radna mjesta, ne zatvarajte ih, otvarajate nova radna mjesta, jer mislimo da je to osnovni preduslov da ostanemo i opstanemo u Republici Srpskoj- poručuje sindikat.\nKompaniju “Arselor Mital Prijedor” Poreska uprava Republike Srpske tereti za blizu 50 miliona maraka duga koji kompanija ne priznaje i za koji traži sudsko izjašnjenje.